Potpisan komercijalni ugovor za izgradnju Moravskog koridora - Ekonomija - Dnevni list Danas\nPočetna » Ekonomija » Potpisan komercijalni ugovor za izgradnju Moravskog koridora\nMinistarska građevinarstva, saobraćaja i infrastrukture Zorana Mihajlović potpisala je danas sa predstavnicima konzorcijuma „Behtel-Enka“ komercijalni ugovor o izgradnji Moravskog koridora dužine 112 kilometara, na deonici Pojate-Preljina.\n10Piše: Beta 05. decembra 2019. 09.36 Izmenjeno: 10.28\nTim autoputem će biti biti povezan Koridor 10 i autoput „Miloš Veliki“, područje gde živi oko 500.000 ljudi, odnosno gradovi Čačak, Kraljevo, Vrnjačka Banja, Trstenik, Kruševac, Stalać i Ćićevac.\nJedinu ponudu na javnom pozivu za strateškog partnera za izgradnju Moravskog koridora dostavio je konzorcijum američke i turske firme „Behtel-Enka“.\nUgovor je potpisan u Predsedništvu u prisustvu predsednika Srbije Aleksandra Vučića koji se pre toga sastao sa predstavnicima konzorcijuma.\nVučić je rekao da će Moravski korodor značiti bolji život za građane u Moravičkom, Raškom i Rasinskom okrugu.\n„Autoput znači bolji život, to je autoput o kome su ljudi sanjali decenijama, čekali da se nešto dogodi, verovali da je moguće da ga neko izgradi, a sada se dešava. Srećan sam zbog ugovora, krenuće gotovo odmah da se gradi“, rekao je Vučić.\nIstakao je da će to biti najširi autoput u Srbiji – za 80 centimetara širi od ostalih, kao i da je u pitanju digitalni autoput.\nPo rečima Vučića od Beograda do Vrnjačke Banje stizaće se za sat i po vremena, što će doprineti razvoju turizma u tom kraju.\n„Izgradnja Moravskog koridora predstavlja ekonomski interes Srbije ne samo zbog toga što će povezati više od pola milona građana koji žive na ovom prostoru, već zato što će biti veza za više od 20.000 malih i srednjih preduzeća sa najvažnijim saobraćajnicama: Кoridorom 10 koji nas povezuje sa Bugarskom i Severnom Makedonijom i autoputem ‘Miloš Veliki’ koji vodi ka Crnoj Gori i Bosni i Hercegovini. Gradnja ovog autoputa je investicija u budućnost Srbije i njenih građana“, rekla je Mihajlović.\nOna je istakla da je strateški interes Srbije da se sa jednom od najvećih građevinskih kompanija na svetu, američkim Behtelom, gradi saobraćajnica koja će povezati sva veća mesta u centralnoj Srbiji, uključujući Čačak, Кraljevo, Vrnjačku Banju, Trstenik i Кruševac.\n„Ovaj autoput ispunjavaće najviše standarde kako u građevinarstvu, tako i u telekomunikacijama i bezbednosti saobraćaja“, dodala je ministarka.\nKomercijalni ugovor potpisali su u ime konzorcijuma Majkl Vilkinson, potpredsednik Behtela i direktor za oblast infrastrukture za Evropu, i predsednik kompanije Enka Mehmet Tara.\nPotpisivanju su prisustvovali i ambasador SAD Entoni Godfri, ambasador Turske Tanžu Bilgič i ambasadorka Velike Britanije Šan Meklaud.\nКomercijalnim ugovorom dogovorena je cena izgradnje 112,3 kilometara autoputa od 745 miliona evra, a predviđeni su i dodatni radovi i direktni i indirektni materijalni troškovi od 20 odsto.\nUgovorom je predviđeno da za dve godine Кruševac autoputem bude povezan sa Кoridorom 10, za manje od tri godine da se Кraljevo i Čačak povežu sa „Milošem Velikim“, a da kompletan projekat bude završen za četiri godine.\nMaksimalna dozvoljena brzina na toj saobraćajnici biće 130 kilometara na čas, a imaće 11 petlji i 130 ostalih objekata, od čega 71 most, 23 nadvožnjaka, pet podvožnjaka i 31 propust.\nAleksandar Vučić, Ministarska građevinarstva, moravski koridor, Zorana Mihajlović\nStrateški interes ne pita za cenu\nMihajlović: Deonica Moravskog koridora od Pojata do Kruševca biće gotova do kraja sledeće godine\nMihajlović: Važnost Moravskog koridora\n05. decembra 2019. u 09.39\nJos jedan koridor za bolju Srbiju, Vlada je istrajala u ovim projektima.\n05. decembra 2019. u 10.35\nKakve veze ima autoput sa “boljim zivotom”, prosvetli me?????? Nigde veze izmedu stanja na tekucem racunu (moje bilo RSD 76 u ponedeljak) i autoputa. Sto se tice sanjanja autoputeva ne razumem da li se AV obraca bakama i dekama koji su preziveli 2. svetski rat, posto mi ostali nismo rasli na kaldrmi…asfalt oduvek.\nPosti se gradi nasim (narodnim)novcem,kad ce narod videti taj ugovor?Jer,naduvana stravicna suma za autoput kroz ravnicu, a nas niko ne pita nista.Verovatno bi pali sa vlasti da mi vidimo bar pola ugovora.Ko se tu ugradjuje i koliko?\n05. decembra 2019. u 15.28\nNe.mogu da verujem da Vama toliko ništa nije jasno, pa pitate za dokaz e, projekat , koštanjr radova\nPa čoveče gde Vi živite, ovo je država lopova , svaki kilometar mi plaćamo a Vučić krade ..\nBogato doćeraše do 900 milki\n05. decembra 2019. u 10.45\nSamo da se što pre zavši,dosadile gužve na puteviuma u tom delu Srbije.\n05. decembra 2019. u 10.55\nDobra stvar, potkrale se samo dve greske: prijavu podnela samo americka firma I druga laz su famoznih 20% fol dodatni radovi a u pitanju je ugradnja. Pitanje je samovstactrazi predstavnok Turske u svemo ovome????\n05. decembra 2019. u 12.32\nSve ovo ce veoma znaciti gradjanima Srbije jer dosta napredujemo.\n05. decembra 2019. u 15.30\nIzvinite , ali Vi ste ili nepametni , ili ste njihov BOT t..tttt\n05. decembra 2019. u 16.17\ndali ste ikada za vreme svoje vladavine napravili nesto u istocnu srbiju


Policija uhapsila Banjalučanina koji je krao novčanike | Banjaluka.net\nPolicija uhapsila Banjalučanina koji je krao novčanike\nPripadnici CJB Banjaluka uhapsili su Banjalučanina M.D. (66), a za kojeg je utvrđeno da je na području ovog grada ukrao dva nočanika, rečeno je “Nezavisnim” iz banjalučke policije.\nIz policije su naglasili da su, nakon zaprimljenih prijava da nepoznato lice iskorištava nepažnju građana i iz odjeće krade novčanike, policajci preduzeli niz operativnih i istražnih mjera i radnji, a koje su rezultirale identifikovanjem ovog lica.\n“Tokom ispitivanja, utvrđeno je da je osumnjičeni 23. januara iskoristio nepažnju građanina i iz njegove jakne u ugostiteljskom objektu u Ulici Veselina Masleše ukrao novčanik sa ličnim dokumentima i novcem”, rečeno je “Nezavisnim” iz policije.\nTakođe, kako nam je potvrđeno, utvrđeno je da je osumnjičeni 1. februara na sličan način od drugog građanina, u Grčkoj ulici, iskoristio pogodnu priliku i iz džepa ukrao novčanik sa ličnim dokumentima i novcem.\n“Ukupna materijalna šteta pričinjena ovim krivičnim djelima je oko 1.000 KM”, navela je Marija Markanović, portparol CJB Banjaluka.


Sve bolja saradnja oružanih snaga SAD i Srbije | Novinska agencija Beta\nDRUšTVO | 11.07.2017 20:25 > 11.07 20:38\nSve bolja saradnja oružanih snaga SAD i Srbije\nSaradnja Srbije i SAD u obuci pripadnika Vojske Srbije za učešće u medjunarodnim mirovnim operacijama iz godine u godinu se povećava, a u poslednjih 11 godina 702 pripadnika oružanih snaga SAD učestvovalo je u 82 takva dogadjaja u Srbiji, izjavio je danas u Vranju vojni ataše pri ambasadi SAD u Beogradu Met Mek Kej.\nMek Kej je na predavanju u Američkom kutku rekao da pripadnici oružanih snaga SAD dele svoja iskustva sa pripadnicima Vojske Srbije u bazi "Jug" kod Bujanovca, gde se obuka sprovodi, kao i da je njegova ocena da su pripadnici srpske vojske jako dobro obučeni.\n"Pomažemo Srbiji da unapredi obuku za oko 300 svojih vojnika koji učestvuju u različitim mirovnim operacijama, u čemu pripadnici američkih oružanih snaga imaju veliko iskustvo. Tokom obuke usaglašavaju se i procedure za učešće u mirovnim operacijama a gotovo stalno u bazi 'Jug' boravi neko od pripadnika oružanih snaga SAD", kazao je Mek Kej.\nOn je rekao da je za opremanje baze "Jug" do sada SAD preko različitih donacija uložila 7,2 miliona dolara, dok je u isto vreme Srbija uložila 8,1 milion dolara.\nU ono što je tim novcem nabavljeno spada imedju ostalog i Centar za simulacije, gde budući članovi mirovnih misija pre iskustva na terenu mogu da prodju kroz istovetne situacije uz pomoć kompjuterskog programa, kao i sistem opreme "Majls" koja omogućava da pripadnici vojske tokom vežbe precizno znaju da li su "pogodjeni", odnosno koliko su bili uspešni u eliminisanju "protivnika".\n"Pretpostavlja se da su sa izbegličkom krizom i mnogi ekstremisti došli na Balkan, zbog čega je posebno potrebno unaprediti našu saradnju. Pripadnici oružanih snaga Srbije su dobro obučeni, može da se kaže da Srbija ima jednu od najboljih vojski u regionu, ako ne i najbolju. Naš je cilj da šest naroda na Balkanu uključimo u medjunarodni sistem", kazao je Mek Kej.\nPrema njegovim rečima pripadnici specijanih jedinica SAD učestvuju i u treningu srpske Jedinice za specijalne operacije (JSO), čiji su pripadnici u potpunosti obučeni da se nose sa svakom bezbednosnom pretnjom, pa i terorističkom.\nMek Kej je na pitanje učesnika predavanja odgovorio da ne postoji problem u tome što Srbija u isto vreme kada povećava vojnu saradnju sa SAD koja se ogleda i u zajedničkim obukama za učešće u mirovnim operacijama, iz godine u godinu unapredjuje saradnju s Rusijom uz učešće na zajedničkim vežbama.\n"Srbija je suverena zemlja i može da odlučuje sa kim će sve saradjivati. Radimo sa neutralnim zemljama širom sveta i nemamo problema ukoliko Srbija u isto vreme saradjuje i sa Rusijom", rekao je Mek Kej.\nVojni ataše ambasade SAD u Beogradu je rekao i da je "Srbija u mnogo čemu posebna zemlja ali da ne misli da je unikatna i po tome što u isto vreme ima vojnu saradnju sa SAD i sa Rusijom", budući da se u sličnoj situaciji nalazi još nekoliko zemalja u svetu.


Doprinos razvoju kulturne razmjene\nM.Šuković 28.09.2015 19:40\nBANJALUKA - Nacionalna i univerzitetska biblioteka BiH prilikom učestvovanja na 4. međunarodnom sajmu knjiga u Bakuu (Azerbejdžan) potpisala je Memorandum o saradnji s Nacionalnom bibliotekom Azerbejdžana.\nMemorandumom se reguliše i ističe značaj razvoja profesionalnih veza između ovih nacionalnih biblioteka na području nauke, kulture, kao i razmjene informacijskih resursa. Potpisivanjem ovog memoranduma doprinosi se i razvoju kulturne razmjene, kao i ukupnih odnosa između Azerbejdžana i BiH.\nNa sajmu su predstavljena neka od recentnih izdanja BiH, uključujući i izbor izdanja Nacionalne i univerzitetske biblioteke BiH. Sajmu su od zemalja iz regiona prisustvovale i nacionalne biblioteke Crne Gore i Srbije. Internacionalni sajam knjiga u Bakuu otvorio je ministar kulture i turizma Azerbejdžana, koji je posjetio i štand NUB BiH.\nPrilikom posjete biblioteci, dr Ismet Ovčina je pred uposlenicima i drugim gostima promovisao dvije publikacije NUB BiH, časopis "Bosniaca" i autorsku knjigu "Biblioteka našeg doba: članci, studije i intervjui". Na kraju je dio bosanskohercegovačke izdavačke produkcije i izdanja NUB BiH poklonjen Nacionalnoj biblioteci Azerbejdžana, a u skladu s pomenutim memorandumom.\nU Banskom dvoru predstavljene "Gravitacije" Senke Marić\nBlicnet web sajt za djecu: Zbirka živopisno ilustrovanih priča\nGlumac Saša Terzić predstavio knjigu "Mjesečev jahač"


Blumberg: Svi trče u Kremlj — Putine, pomagaj - Sputnjik Srbija\n07:27 04.10.2017 (osveženo 12:45 04.10.2017) Preuzmite kraći link\nSada je na red došao saudijski kralj Salman, koji će posetiti Moskvu ove nedelje. Na dnevnom redu biće fond od milijardu dolara koji dve države planiraju da oforme.\nSalman će biti prvi suveren te monarhije koji će posetiti Rusiju u gotovo sto godina od kako su dve zemlje uspostavile diplomatske odnose.\nOčekuje se da će Moskva i Rijad najaviti novu investicionu platformu i projekte u oblasti proizvodnje.\nA zajednički rusko-saudijski fond biće fond za ulaganja u sektor energetike, prenosi B92.\nPovećanje trgovine zabeleženo je u vreme bliske saradnje između Izraela i Rusije na bezbednosnim pitanjima povezanim sa građanskim ratom u Siriji, gde je ruska vojska angažovana na strani sirijskog predsednika Bašara el Asada.\nTrgovina Rusije sa Evropskom unijom i SAD takođe je smanjena jer Zapad uveo sankcije Moskvi zbog događaja u Ukrajini iz 2014. godine. U tom periodu ruski odnosi sa Izraelom, koji je ostao neutralan i u odnosu na sirijski rat i u odnosu na Ukrajinu, značajno su se poboljšali i izraelski premijer Benjamin Netanijahu je putovao u Moskvu najmanje pet puta za godinu dana.\nTakođe, vodeći ruski proizvođač gasa „Gasprom“ povećava sredstva za finansiranje projekta izgradnje gasovoda „Turski tok“ za 863 miliona dolara u 2017. godini.\nOdnosi Turske i Rusije se popravljaju od sukoba koji je izbio zbog obaranja ruskog „suhoja“, a „Turski tok“ je trenutno jedan od prioritetnih projekata dve zemlje.\n„Menjaju se realnost i moć na terenu“, kaže Denis Ros, koji je bio glavni pregovarač i savetnika Džordža Buša.\n„Putin je uspeo od Rusije da napravi glavnog igrača na Bliskom istoku. Zato vidite konstantan rast broja posetilaca sa Bliskog istoka u Moskvi.“


KEDS poklonio blizu 300 naslova knjiga za Termokiss i Venture UP 24-05-2019\nKosovska Kompanija za Distribuciju i Snabdevanje Elektricnom Energijom (KEDS), je poklonila blizu 300 knjiga u dva centra mladih u Prištini. Kulturni Centar Termokiss i centar za Preduzetništvo i Inovacije u Univerzitetu Prištine “ Venture UP”, primili su u svojim bibliotekama, naslove knjiga poklonjene od radnika KEDS-a na dobrovoljnim osnovama.\nKao nastavak aktivnosti za poklanjanje knjiga, KEDS je u jednoj simbolicnoj akciji posetila oba centra i zajedno osobljem i studentima, sistematizovali su knjige u njihovim prostorima citanja.\nPredstavnici centara su pozdravili akciju poklanjanja knjiga, pošto su oba centra tacka susreta mladih na dnevnim osnovama, naslovi knjiga ce biti na raspolaganju studentima i svim posetiocima u Termokiss i Venture UP.\nPokljonjene knjige, su sakupljene na dobrovoljnim osnovama od radnika KEDS-a u cilju obogacenja biblioteka u školama i raznim omladinskim i kulturnim centrima na Kosovu. Od ove akcije KEDS-a koja je pocela 2017 godine. Do sada su poklonjene iznad 1000 knjiga, dok su izgradjene dve biblioteke u osnovnim školama u Skenderaju i Vucitrnu.\nDok KEDS nastavlja sa velikom posvecenošcu obrazovanje i profesionalnom pripremom mladih na Kosovu, slicne akcije i aktivnosti ce se nastaviti i u buducnosti.


MALEŠIĆ OSUDIO LICEMERJE POLICIJSKOG SINDIKATA SRBIJE: Tek nakon dva dana su se setili da pozovu građane i kolege da ne napadaju policiju! - Informer\nSlobodan Malešić, pomoćnik direktora policije, oglasio se povodom napada na policajce koji su se dogodili tokom protesta opozicije, koju predvode Boško Obradović, Vuk Jeremić i Dragan Đilas\n- Potpuno je licemerno što se Policijski sindikat Srbije, tek nakon dva dana u kojima su policijski službenici izloženi fizičkim napadima, gađanju kamenicama i drugim predmetima, setio svojih kolega i pozvao građane da ne provociraju i napadaju policiju.\n- Još licimernije je to što je upravo ovaj sindikat pozivao građane da se priključe skupovima na kojima su pripadnici policije fizički napadnuti i tokom kojih je više policajaca povređeno.\n- Za razliku od predstavnika PSS-a, ministar unutrašnjih poslova Nebojša Stefanović uvek je bio uz policajce, a i ovoga puta im se pridružio u teškim trenucima na terenu. Koliko ministar brine u pripadnicima Ministarstva unutrašnjih poslova dovoljno govore i nove uniforme, vozila, nova oprema i veće plate.\n- Policijski službenici će i ubuduće, kao i do sada, postupati profesionalno, odgovorno i biće uvek u službi građana Republike Srbije.\nprotest Vuk Jeremić Policijski sindikat Srbije Boško Obradović Dragan Đilas


Centar „Gamaleja“: Druga vakcinacija protiv korone šestostruko povećava zaštitu organizma - Sputnjik Srbija\n04:15 26 Januar 2021\nCentar „Gamaleja“: Druga vakcinacija protiv korone šestostruko povećava zaštitu organizma\n18:28 15.09.2020 Preuzmite kraći link\nDirektor centra „Gamaleja“ Aleksandar Gincburg istakao je važnost druge vakcinacije protiv virusa korona, jer će, kako je rekao, ona omogućiti da se više os šest puta poveća odbrana organizma.\n„Prilikom druge vakcinacije imamo razvijen imuni sistem. Svu svoju energiju i sposobnosti on usmerava kako bi se još pojačalo stvaranje antitela i, što je najvažnije, kako bi se formirale memorijske ćelije. To omogućava stvaranje vrlo stabilnog, dugoročnog imuniteta, upravo na željeni protein virusa korona, odnosno protein korone, čime se povećava odgovor imuniteta, imunološka zaštita vakcinisanih osoba četiri, pet, šest ili više puta“, izjavio je Gincbrg za Prvi kanal.\nRanije je direktor centra saopštio da „Gamaleja“ planira da napravi kombinovanu vakcinu, koja će istovremeno štititi od gripa i od koronavirusne infekcije.\nKako je rekao, za novu vakcinu će biti potrebna klinička ispitivanja a prerano je govoriti o vremenskim okvirima nastanka takve vakcine.\nMinistarstvo zdravlja Rusije registrovalo je 11. avgusta prvu vakcinu na svetu za prevenciju kovida 19, koju je razvio Naučno-istraživački centar za epidemiologiju i mikrobiologiju „Gamaleja“ u saradnji sa Ruskim fondom za direktne investicije.\nRuska vakcina protiv korone za najstariju populaciju za pola godine\norganizam, Zaštita, virus korona, vakcinacija


Održano 9. Gospojinsko prelo – Радио Стил\nOdržano 9. Gospojinsko prelo\nPosted By: Radio Stil 30/08/2018\nNa veliki praznik Uspenje Presvete Bogorodice, 28. avgusta 2018. godine u Klenovniku, na stadionu malih sportova, održana je tradicionalna manifestacija – Gospojinsko prelo. Predsednik MZ Klenovnik Boban Ognjanivić je prigodnim rečima otvorio manifestaciju zahvalivši se Gradskoj opštini Kostolac na podršci. Prema rečima organizatora cilj održavanja manifestacije je promovisanje kulture, narodne tradicije, običaja, a pre svega očuvanje kulturnog nasleđa.\nDan pre centralnog događaja u ponedeljak, 27. avgusta, održano je takmičenje u kuvanju riblje, gde su se učesnici nadmetali za titulu najbolje riblje čorbe.\nNa dan velikog crkvenog praznika održan je koncert folklora, a pre toga svečani defile svih učesnika ulicama Klenovnika. Pored domaćina Kulturno umetničkog društva „Klenovnik“ predstavili su se i KUD „Diša Đurđević“ iz Vreoca, KUD „Stari Kostolac“ iz Starog Kostolca, KUD „Miodrag Miljković Migda“ iz Ćirikovca, KUD „Ostrovo“ iz Ostrova i KUD „Žisel“ iz Omoljice. Danijel Stojanović, predsednik KUD-a „Klenovnik“ je tom prilikom uručio zahvalnice svim kulturno umetničkim društvima koja su učestvovala na 9. Gospojinskom prelu.\nU okviru pratećeg programa manifestacije održana je izložba radova domaće radinosti kao i izložba i takmičenje u izlaganju starih tradicionalnih jela. Pored Udruženja žena „Klenovnik“ koje je organizovalo izložbu, učestvovao i veliki broj udruženja iz Braničevskog i Podunavskog okruga.\nPredsednica Udruženja žena „Klenovnik“ Biljana Ilić je tom prilikom uručila svim udruženjima zahvalnice i medalje, a pehare najboljima.\nPrva mesta i pehare u različitim kategorijama osvojila su sledeća udruženja:\n– za najukusnije staro jelo – Udruženje žena „Vodanj“ iz Vodnja\n– za najlepši štand – Udruženje žena „Topolovčanke“ iz Topolovnika\n– za najlepši srpski doručak – Udruženje žena „Ramski cvet“ iz Rama\n– za najlepše sitne kolače – Udruženje žena „Kolo srpskih sestara“ iz Požarevca\n– za najlepši ručni rad – Udruženje žena „Prelo“ iz Lugavčine\n– najmlađa učesnica Perić Danijela – Udruženje žena „Prugovo“ iz Prugova\n– najstarija učesnica Stanojević Gordana – Udruženje žena „Sveti Trifun“ iz Saraoraca\n– najlepša učesnica Stanković Danijela – Udruženje žena „Sestra Jelica“ iz Malog Crnića\n– najveselija učesnica Miroslava Miler – Mira – Udruženje žena „Đurđevdan“ iz Velikog sela.\nUdruženje žena „Klenovnik“ kao mlado udruženje, čiji je cilj negovanje i očuvanje tradicije starih srpskih tradicionalnih jela karakterističnih za selo Klenovnik i okolinu, ovog puta se pokazalo kao odličan domaćin i organizator veoma uspešne izložbe starih tradicionalnih jela.\nManifestacija koja sledeće godine obeležava jubilej, održana je u organizaciji MZ Klenovnik, Kulturno umetničkog društva „Klenovnik“, a u saradnji sa Kulturno sportskim centrom „Kostolac“.


Zatvorene sve poslovnice agencije Fly fly travel | PC Press\nZatvorene sve poslovnice agencije Fly fly travel\n5. juni 2018. 10. juni 2018. Marijana Pečić\nSamo dan nakon posete Turističke i Tržišne inspekcije, svih sedam poslovnica agencije Fly fly travel u Beogradu je zatvoreno. Ova firma, koja je pre mesec dana promenila ime u “Kofer turs”, prestala je da prodaje avio-karte, piše Politika. Na zvaničnom sajtu kompanije navodi se da agencija iz tehničkih razloga neće raditi nekoliko dana, a putnicima koji su “propustili letove” sugerisano je da pošalju “mejl agenciji i ulože reklamaciju kako bi im nastali troškovi bili refundirani”, dodaje list.\nPolitika, međutim, podseća da su Turisticka i Tržišna inspekcija prošle nedelje bile u kontroli zbog sumnje u nepoštenu i obmanjujuću praksu, jer su imale povećan broj pritužbi građana. List navodi da se pretpostavlja da za sada ima oko stotinak oštećenih putnika, koji nisu uspeli da realizuju karte, a po svemu sudeći, neće imati priliku ni da nadoknade štetu, budući da polisa osiguranja ne pokriva avio-karte, nego paket aranžmane. Turistička agencija, koja se godinama reklamirala kao jedna od najuspešnijih u jugoistočnoj Evropi i koja je, osim avio karata, prodavala i turističke aranžmane u blokadi je već 53 dana, ističe list. Kako dodaje, prema podacima koje objavljuje Narodna banka Srbije, trenutni dug iznosi 185 miliona dinara.\nFinansijski problemi ove turističke agencije krenuli su još početkom 2018, kada je zbog neizmirenih dugovanja izbačena iz Međunarodnog sistema za kupovinu avio-karata BSP, podseća Politika. Navodi i da su vlasnici pokušali da reše problem kupovinom jedne novosadske firme, preko koje su nastavili da izdaju karte, ali da je i ona zbog dugovanja ubrzo isključena iz sistema.\nTagovi: Aranžmani, Avio-karte, bankrot, blokada, dug, Finansijski problemi, Fly Fly Travel, inspekcija, Karte, Turistički aranžmani, turizam, Zatvorene poslovnice\n← IBM POWER9 – arhitektura koja ruši granice\nGoogle postepeno uklanja stari Gmail dizajn →\nOne thought on “Zatvorene sve poslovnice agencije Fly fly travel”\n11. June 2018. at 09:00\nprosto me sramota kako na dobro ide


Kako je Tanjug "uleteo" u panevropsku redakciju?\nNakon vesti da Evropska komisija sledeće godine pokreće panevropsku redakciju u kojoj će među 16 novinskih agencija biti i i Tanjug, Komisija je saopštila da nije ona birala učesnike u projektu u koji će uložiti oko 1,8 miliona evra za dve godine.\n“Neke novinske agencije odlučile su da zajedno iznesu predlog i uključile su partnere za koje su verovali da su najrelevantniji za dobijanje podrške EU. Dakle, ovo je potpuno privatna odluka koja ne pripada Komisiji”, ističu iz EK implicirajući da je to slučaj i sa Tanjugom, odnosno da je Tanjug deo grupne prijave više agencija.\nAgencije su, kako ističu iz EK, u svojoj konkursnoj dokumentaciji navodile da će biti posvećene striktnim uređivačkim statutima nove redakcije, “kako bi se garantovalo izveštavanje koje je nezavisno, nepristrasno i bez uticaja trećih strana”.\n“U ovom trenutku pola godine pre početka rada redakcije mi smo uvereni da će se i Tanjug povinovati ovim principima”, naveli su iz DPA za Raskrikavanje.\nMOR: Više od 40 miliona žrtava u modernog ropstva\nNiko NEĆE zrenjaninsku Fabriku vode


Lazarević i ostali - presuda 26. septembra 2008. - Klix.ba\nLazarević i ostali - presuda 26. septembra 2008.\n23.9.2008. u 19:16\nNakon što su sve strane iznijele završne riječi, Sud BiH najavio je da će u petak, 26. septembra, izreći presudu optuženima za zločine u Zvorniku.\nTokom izlaganja završnih riječi, Odbrane četvorice optužnih za zločine u logorima na području Zvornika, iznijele su zajedničke teze koje se tiču svih optuženih, te obradili posebne tačke optužnice, tražeći oslobađajuću presudu za svoje branjenike, javio je u utorak BIRN-Justice Report.\nTužilaštvo tereti Sretena Lazarevića, Dragana Stanojevića, Mileta Markovića i Slobodana Ostojića za učešće u zatvaranju i premlaćivanju civila zatočenih u zgradama zatvora, Suda za prekršaje i ''Novog izvora'' u Zvorniku.\nOptužnica navodi da su sva četvorica bili pripadnici rezervnog sastava policije u Zvorniku, dok je Sreten Lazarević bio upravnik logora u kojem su držani zatočeni civili, a Stanojević, Marković i Ostojić su bili čuvari.\nMiloš Perić, branilac Stanojevića, iznio je zahtjev Odbrana da se njihovim klijentima sudi za ratne zločine prema krivičnom zakonu SFRJ, koji je bio važeći u vrijeme navodnog činjenja djela, a koji je ''mnogo povoljniji za optužene, jer predviđa manju kaznu''.\nOdbrana prvooptuženog Lazarevića iznijela je zajedničku strategiju koja se tiče ''statusa lica pritvorenih u zgradama zatvora''. Naime, odbrana je iznijela niz materijalnih dokaza kojim se pokazuje da su svi zatočenici u vrijeme hapšenja bili ''pripadnici Armije BiH, te samim tim ne mogu spadati u kategoriju civila, nego ratnih zarobljenika''.\nKonačno je Miodrag Stojanović, branilac Slobodana Ostojića, istakao kako ''ponašanje optuženih ne može ispuniti elemente i kriterije koji su potrebni da se donese osuđujuća presuda za mučenje''.\n''Tužilaštvo nije dokazalo da je barem jedan od optuženih imao namjeru zastraši ili kazni, dakle da ima cilj koji bi se ispunio sa nanošenjem boli, a to je bitan element definicije mučenja, a također niti oštećeni nisu imali dovoljno visok stupanj pretrpljenih bolova da se opravda ova klasifikacija'', objasnio je Stanojević.\nTokom svojih izlaganja, odbrane Dragana Stanojevića i Mileta Markovića, pozabavile su se "problematikom tendencioznih i kontradiktornih svjedoka Tužilaštva'', i naglasili su da ''vjerovatno postoje motivi zbog kojih ovi ljudi daju lažne izjave''.\n''Ovi ljudi ovdje - stražari, to su obični ljudi, dobri ljudi. Ali su bili ljudi koji nisu imali hrabrosti niti mogućnosti da se suprotstave zlu, a zlo je bilo paravojske koje su harale Zvornikom tokom 1992. godine'', rekao je Perić.\nU novembru ročište Sakibu Dautoviću\n23.09.2008. u 19:24\nGeorge Bush optužio Rusiju da je prekršila povelju UN-a\n23.09.2008. u 19:07


Tag / Goran Đorović / Vesti online\nOkupili se i "orlići"\nU senci „A“ reprezentacije sa priprema su počeli i „orlići“ novog selektora Gorana Đorovića. Mladu reprezentaciju Srbije očekuje premijerni duel sa Gibraltarom u okviru kvalifikacija za...\nĐorović: Da stvaramo igrače za A tim i odemo na EP\nNovi selektor mlade fudbalske reprezentacije Srbije Goran Đorović rekao je danas da se raduje izazovu i poručio da su ciljevi uvek maksimalni - dobri rezultati i stvaranje igrača za A tim.\nŽivković i Grujić predvode "orliće" u napadu na EP\nNovi selektor mlade fudbalske reprezentacije Srbije Goran Đorović saopštio je danas spisak igrača za duel protiv Gibraltara na startu kvalifikacija za Evropsko prvenstvo u Italiji 2019. godine.\nU prostorijama Fudbalskog saveza Srbije održana je sednica Odbora za hitna pitanja. Novi selektor mlade reprrezentacije Srbije postao je Goran Đorović (11.09.1971), bivši istaknuti...\nNekadašnji reprezentativac Goran Đorović biće deo stručnog štaba fudbalske reprezentacije Srbije, saopštio je danas novi selektor Slavoljub Muslin.\nĐorović menja Jankovića na klupi Crvene zvezde?\nPosle smene starog rukovodstva i imenovanja Radne grupe u FK Crvenoj zvezdi, počelo je sve više da se priča i o smeni trenera Crvene zvezde Aleksandra Jankovića, a u prvi plan izbilo je ime...


“Izbore 2022. provesti u skladu sa unaprijeđenim ustavnim i izbornim okvirom”\nBOSNA I HERCEGOVINA 15.06.2021 | 12:07 | Objavio: Zlaja\nIz Delegacija Evropske unije u Bosni i Hercegovini su jučer poručili da bi "svaki bojkot izbora 2022. bio neprihvatljiv" i pozvali političke aktere da ne propuste priliku ukazanu 2021. godine za provođenje prijeko potrebnih reformi.\n“U više navrata smo naglasili da 2021. kao neizborna godina predstavlja jedinstvenu priliku za provođenje prijeko potrebnih ustavnih i izbornih reformi. Ovaj reformski proces potreban je kako bi se osigurala jednakost i nediskriminacija svih građana u BiH, uz potpunu provedbu sudske prakse Evropskog suda za ljudska prava u slučaju Sejdić-Finci, kao i da bi se uklonili nedostaci u izbornom procesu primjenom preporuka OSCE/ODIHR-a i GRECO-a Vijeća Evrope, te relevantnih mišljenja Venecijanske komisije”, naveli su iz Delegacije EU u BiH za N1.\nProces reforme moraju predvoditi domaći akteri, transparentno i inkluzivno, uz uključivanje institucija – putem Interesorne radne grupe, poručili su.\n“Uloga Evropske unije i naših međunarodnih partnera je da pružimo tehničku i stručnu podršku ovom važnom procesu. U tom smislu, zajedno sa našim međunarodnim partnerima, održavamo redovne sastanke sa svim političkim akterima, kako bi pomogli u pronalaženju rješenja koja su zasnovana na principima dijaloga, saradnje i kompromisa”, dodali su.\nU vezi sa Opštim izborima 2022. godine, naša očekivanju su da se trebaju provesti u skladu sa unaprjeđenim ustavnim i izbornim okvirom, naveli su.\nCvijanović: Inzko otvara nove rovove, produbljuje tenzije pa očekuje da država funkcioniše\nTuča na benzinskoj u Ćoralićima- potukli se radnik i vlasnik pumpe\nCrnogorci se pohvalili: Imamo više turista nego Hrvatska\nMladić i maloljetnik imali 740 tableta estasyja. Planirali ih prodavati na Pagu\nNakon otkazanog gostoprimstva u Mostaru / Stanivuković: Mostovi su napravljeni da nas spajaju, a ne da nas dijele\nU Hrvatskoj zabilježen jači potres koji se osjetio i u BiH


KONTROVERZE OKO IMENA: Počeo diplomatski rat Grčke i Rusije, u centru Makedonija? | Slobodna Bosna\nKONTROVERZE OKO IMENA: Počeo diplomatski rat Grčke i Rusije, u centru Makedonija?\nKako je prenio grčki list "Katimerini", Grčka će zabraniti ulaz u zemlju drugoj dvojici ruskih diplomata, za koje se kaže da su radili aktivnosti koje ne odgovaraju njihovom diplomatskom statusu. Oglasila se i grčka vlada, čiji portparol Dimitris Canakopulos je izjavio da "Grčka neće tolerisati ništa što krši međunarodno pravo".\n"Inicijativa Atine nije slučajna, već je odgovor na koordinisanu akciju diplomata kako bi proširili ruski uticaj u Grčkoj, ali i uticali na odluku vlasti po pitanju dodjeljivanja novog imena Makedonije", navodi list i dodaje da se prije svega ova odluka odnosi na konkretne diplomate, a ne na odnos Grčke prema Rusiji, prenosi Sputnjik.\nPrema pisanju "Katimerinija", Atina je odlučila da protjera Viktora Jakovljeva i još jednog neimenovanog ruskog diplomatu.\nReuters pak navodi pozivajući se na svoje izvore, da je Grčka obavijestila Rusiju još 6. jula da planira da njene diplomate protera iz zemlje zbog nelegalnih aktivnosti u vezi sa protestima protiv imena Makedonije.\n"Izdali smo ruskim vlastima upozorenje zbog ove četvorice diplomata i civila i u petak (6. jula) im je zvanično saopšteno, na koji način smo im dali nekoliko dana da napuste zemlju", rekao je izvor za Reuters.\nUskoro je stigla i reakcija iz Moskve. Rusija će deportovati dvojicu grčkih diplomata kao odgovor na odluku Atine da dvojicu ruskih diplomata proglase personama non grata, izjavio je zamjenik komiteta Saveta federacije Rusije za međunarodne odnose Andrej Klimov. "Princip reciprociteta se primjenjuje u svim takvim slučajevima, bez isključenja. To je osnovni princip diplomatije", naveo je on, a prenosi Sputnjik.\nPodsjetimo, Rusija je inače "na meti" svjetske javnosti zbog sve češćih optužbi da se miješala najprije u predsjedničke izbore u SAD, na kojima je pobijedio Donald Tramp, zbog čega se vodi i istraga u Americi.


Supernova koja je bila okidač za stvaranje Sunčevog sistema simulirana u laboratoriji | Edukacija\nSupernova koja je pokrenula rađanje Sunčevog sistema ponovo je stvorena u laboratoriji pomoću lasera i lopte od pene.\nMolekularni oblaci, poput onog koji je sadržavao gradivne blokove koji su doveli do stvaranja Sunca i planeta, mogu zauvek ostati u stanju mirne ravnoteže, ako se ostave na miru.\nKada ih pokrene spoljašnji događaj, poput udarnog talasa koji je poslat od eksplozije supernove, mogu se stvoriti džepovi od gustog materijala koji se urušavaju i formiraju zvezdu.\nTo se dogodilo u slučaju Sunčevog sistema, tvrde istraživači s Politehničkog instituta u Parizu u Francuskoj. Ovi događaji nikada nisu posmatrani, a matematičke simulacije ne mogu da izmere složenost koja je uključena, pa se tim okrenuo svakodnevnijim alatima.\nKoristili su kuglu od pene, koja predstavlja gustu oblast unutar molekularnog oblaka i laser velike snage da bi poslali talas eksplozije koji se može širiti kroz gasnu komoru, a zatim u loptu, posmatrajući proces pomoću rendgenskih zraka.\nTačno poreklo Sunčevog sistema je decenijama predmet debate, različitih teorija i diskusije, a nova studija može otvoriti novi način eksperimentisanja. Francuski tim je krenuo od ideje da je bilo potrebno nešto izuzetno snažno da bi uzbudilo oblak gasa i prašine, što je na kraju dovelo do kreiranja Sunca, Zemlje i drugih planeta.\nObližnja džinovska zvezda je eksplodirala, šaljući udarne talase čestica visoke energije, koje su prodirale kroz svemir, da bi se srušile u naš inače miran oblak.\nProces je prouzrokovao da se prašina i gas koji okružuju proto-zvezdu, gustu oblast prašine i gasa unutar oblaka, okreću, omogućavajući planetama oko zvezde da se formiraju, umesto da se sruše nazad na Sunce i stvore veću zvezdu.\nAstronomska posmatranja nemaju dovoljno visoku prostornu rezoluciju za opservaciju ovih procesa, a numeričke simulacije ne mogu da podnesu složenost interakcije između oblaka i ostataka supernove. Stoga je pokretanje i formiranje novih zvezda na ovaj način ostalo uglavnom obavijeno velom misterije, sve do ovog novog otkrića.\nTim iz više institucija modelirao je interakciju između ostataka supernove i molekularnih oblaka koristeći laser velike snage i kuglu od pene. Penasta kugla predstavlja gustu oblast unutar molekularnog oblaka, koja odgovara proto zvezdi koja bi jednog dana postala Sunce.\nLaser velike snage stvara talas eksplozije, simulirajući ostatke eksplozije supernove, koja se širi kroz okolnu gasnu komoru i ulazi u loptu. Eksperiment je otkrio da se zvezde formiraju od talasa eksplozije iz supernove koji se šire kroz gas i prašinu, da bi stvorili džepove od gustog materijala. Jednostavan test baca novo svetlo na evoluciju univerzuma, otkrivajući da se na određenoj granici krhotine urušavaju u „bebu“ zvezdu.\nKoautor Bruno Albertaci je rekao: „Naš primitivni molekularni oblak, gde je nastalo Sunce, verovatno su pokrenuli ostaci supernove. To otvara novi i obećavajući put za laboratorijsku astrofiziku da razume sve ove glavne tačke.“\nPrema timu, ostaci materije izbačene iz drevne eksplozije i danas se mogu naći u uzorcima primitivnih meteorita.\nU radu su učestvovali stručnjaci sa Slobodnog univerziteta u Berlinu, Ruske akademije nauka, Univerziteta u Oksfordu i Univerziteta u Osaki.\nTo znači da je sva materija koja čini naš Solarni sistem i planete, nekada bila izbačena od strane supernove, što je poslednja faza života za masivne zvezde.\nAlbertaci je rekao: „Zaista gledamo na početak interakcije. Na taj način možete videti da li se prosečna gustina pene povećava i da li ćete lakše početi da formirate zvezde.“\nOvi mehanizmi utiču na brzinu formiranja zvezda i evoluciju galaksija, objašnjavajući postojanje najmasivnijih zvezda, a i imaju posledice u vidu našeg Solarnog sistema.\nDeo pene se stisnuo, dok se deo istegnuo. Ovo je promenilo prosečnu gustinu materijala.\nSupernove su najsnažnije eksplozije u svemiru. Pritisak u masivnoj zvezdi opada tako da ga niska gravitacija iznenada prevladava i ona se urušava za samo nekoliko sekundi. Eksplozija je neverovatno jaka i dovoljno moćna da stvori nova atomska jezgra.\nU budućnosti, istraživači će morati da uzmu u obzir rastegnutu masu da bi zaista izmerili komprimovani materijal i uticaj udarnog talasa na formiranje zvezda.\nTakođe planiraju da istraže uticaj radijacije, magnetnog polja i turbulencije.\nAlbertaci je dodao: „Ovaj prvi rad je zaista trebalo da demonstrira mogućnosti ove nove platforme otvarajući novu temu koja bi se mogla istražiti korišćenjem lasera velike snage.“\nKako nastaju zvezde?\nZvezde se formiraju iz gustih molekularnih oblaka prašine i gasa, u regionima međuzvezdanog prostora poznatim kao zvezdani rasadnici.\nJedan molekularni oblak, koji prvenstveno sadrži atome vodonika, može biti hiljade puta veći od mase Sunca.\nOni prolaze kroz turbulentno kretanje s gasom i prašinom koji se pomeraju tokom vremena, remeteći atome i molekule, što uzrokuje da neki regioni sadrže više materije od drugih.\nAko se dovoljno gasa i prašine skupi u jednoj oblasti, onda masa počinje da se urušava pod težinom sopstvene gravitacije. Kako taj proces nastaje, polako postaje toplija i širi se prema van, preuzimajući više okolnog gasa i prašine.\nU ovom trenutku, kada je region prečnika oko bilion i po kilometara, on postaje predzvezdano jezgro i počinje proces nastanka zvezde. Zatim, tokom narednih 50.000 godina masa će se skupiti na 150 milijardi kilometara u prečniku da bi postala unutrašnje jezgro zvezde.\nVišak materijala se izbacuje prema polovima zvezde i disk od gasa i prašine se formira oko nje, formirajući proto-zvezdu.\nOva materija se zatim ili ugrađuje u zvezdu ili izbacuje u širi disk koji će dovesti do formiranja planeta, meseca, kometa i asteroida.\nTAGS: astronomijanastanak zvezdesunčev sistemsupernovasvemiruniverzumzemljazvezde


Premijer Slovenije želi drugi blok nuklearne centrale Krško | EurActiv Serbia\nSlovenački premijer Marjan Šarec založio se za izgradnju drugog nuklearnog reaktora - novog bloka nuklearne centrale u Krškom, jedine takve u Sloveniji, koju ona deli s Hrvatskom. Protivnici upozoravaju da je centrala islužena i zahtevaju da se zatvori.\n"Moramo se potruditi da započnemo izgradnju drugog bloka jer će nam u budućnosti trebati više energije ako želimo uspeh našem razvoju", rekao je šef slovenačke vlade 22. avgusta, tokom posete postrojenju stotinak kilometara od Ljubljane.\nDebata o izgradnji drugog reaktora u Krškom traje petnaest godina, ali vlada premijera levog centra, na čelu manjinske koalicije pet stranaka, nije uvrstila taj projekat u svoj program.\nŠarec je svoj stav opravdao nepostojanjem alternativa, podsetivši na protivljenje grupa za zaštitu životne sredine i civilnog društva izgradnji vetroturbina i hidroelektrana.\nKrško pokriva 20% potreba za električnom energijom Slovenije i 15% potreba Hrvatske.\nSAD i Nemačka postigli načelni sporazum oko gasovoda Severni tok\nOtvoreno najveće postrojenje za industrijsku proizvodnju vodonika u Evropi\nGrčka će zatvoriti poslednju elektranu na ugalj 2025. godine


OPŠTINSKO VEĆE PARAĆINA PRIHVATILO NACRT PRIJAVE POLICIJI "NA OSNOVU SAZNANJA DA SE PRIPREMA RUŠENJE USTAVNOG PORETKA" - Glas Šumadije\nNaslovna > Politika > OPŠTINSKO VEĆE PARAĆINA PRIHVATILO NACRT PRIJAVE POLICIJI „NA OSNOVU SAZNANJA DA SE PRIPREMA RUŠENJE USTAVNOG PORETKA“\nOPŠTINSKO VEĆE PARAĆINA PRIHVATILO NACRT PRIJAVE POLICIJI „NA OSNOVU SAZNANJA DA SE PRIPREMA RUŠENJE USTAVNOG PORETKA“\n21/06/2018 571Ostavi komentar na OPŠTINSKO VEĆE PARAĆINA PRIHVATILO NACRT PRIJAVE POLICIJI „NA OSNOVU SAZNANJA DA SE PRIPREMA RUŠENJE USTAVNOG PORETKA“\nOpštinsko veće Paraćina informisano je danas o Nacrtu prijave policijskim organima na osnovu saznanja da se priprema rušenje, kako se navodi, ustanovnog poretka, kako bi, iz mera predostrožnosti, politička borba koja traje u paraćinskoj opštini, sa namerom opozicije da eliminiše na sve moguće načine političku konkurenciju, već duži niz meseci, bila uvedena kroz institucije sistema.\nVeće je informisano i o broju objava sa namerom da se kriminalizuje lokalna vlast u Paraćinu što, kako se navodi u saopštenju sa sednice Opštinskog veća, traje od septembra prošle godine, a kulminiralo je pritiskom na lokalnu kompaniju u čijem je vlasništvu i jedini lokalni medij. Naime, lokalna televizija nedavno se ogradila od postupaka lokalne vlasti što, kako je rečeno na Veću, do sada nije zabeleženo.\n„Lica bliska vladajućem režimu u Srbiji, prema saznanjima – koordinatori SNS-a za sever Kosova planiranim pretnjama i ucenama nastoje da u Paraćinu izvrše pritisak na odbornike i članove njihovih porodica, ne bi li došlo do prekomponovanja vlasti u ovoj opštini“, piše na zvaničnom sajtu opštine Paraćin. Ovakav vid pritisaka kojima, kako se navodi, „želi eliminisanje političke konkurencije na sve moguće načine“ nešto je na šta kroz instuticije sistema opština Paraćin želi da obavesti nadležne organe reda. Nakon što je Nacrt prijave obrazložen i pročitan u celini, Veće je jednoglasno prihvatilo da se tekst, kao prijava, dostavi policijskim organima.\nTagovi: Nacrt prijave policijskim organima Opštinsko veće Paraćin


Značajna pomoć za porodicu Šutković iz Bugojna\nVolonter HO "Dirhem" Ajdin Karadža zajedno sa predsjedniom "Merhameta" Dževadom Ibrahimovićem posjetili su porodicu Šutković u Bugojnu za koju je predhodno pokrenut apel za pružanje pomoći.\nOvom prilikom im je uručen paket prehrambenih namirnica u vrijednosti od 60 KM. Od početka akcije, pored pomoći u osnovnim životnim namirnicama (prehrana, higijena) ova porodica je dobila i motornu pilu od plemenitih donatora iz Švicarske.\nBraća Šutković su dugo vremena maštali upravo o tome da imaju svoju motornu pilu i da na taj način sebi mogu zarađivati za život.\nPrilikom naše posjete ovi vrijedni ljudi su se zahvalili HO ˝Dirhem˝ i Mehametu Bugojno koji su zajednički pokrenuli ovu akciju, kao i svim dobrim ljudima koji su je podržali i pomogli im u vremenu kada im je bilo zaista teško.\nNaša je želja da pomognemo sve potrebne i ugrožene građane, a prvenstveno one koji žele raditi i od svoga vlasitog rada živjeti. Braća Šutković to zasigurno jesu.\nNajiskrenije se zahvaljujemo svima koji su učestvovali svojim prilozima u pomoći ovoj porodici, a posebno donatorima koji su ih obradovali motornom pilom i na taj način znatno poboljšali njihovo materijalno stanje.\nZa sve to dugujemo Vam jedno veliko hvala, mada znamo da Vaš trud, dobročinstva i požtvovanost ne mogu stati ni u stotine takvih riječi zahvale.


Izložba malih formata 2011 - Vesti TV Sokobanja\nIzložba malih formata:: Na trećoj po redu Izložbi malih formata predstaviće se 40-ak umetnika sa isto toliko radova u različitim tehnikama. Izložbu organizuju slikarsko-grafička sekcija Udruženja likovnih umetnika primenjene umetnosti i dizajna Srbije\n23.09.2011. VEST – Izložba malih formata\nTreća po redu Izložba malih formata otvorena je juče u maloj galeriji OTKS. Postavku čini 40-ak radova u različitim tehnikama članova Udruženja likovnih umetnika primenjene umetnosti i dizajna Srbije. Otvaranju izložbe prisustvavala je nekolicina ljubitelja ove vrste umtnosti, koji ističu da je postavka jako zanimljiva i ima veliku vrednost. Izložbu organizuju slikarsko-grafička sekcija ULUPUDS-a i OTKS, uz pomoć profesora Momira Armuša. Direktor OTKS Bratislav Majkić pozvao je sve zainteresovane da u narednih nedelju dana pogledaju ovu zanimljivu izložbu.\n19.08.2011. VEST – Mali formati\nNa trećoj po redu Izložbi malih formata predstaviće se 40-ak umetnika sa isto toliko radova u različitim tehnikama. Izložbu organizuju slikarsko-grafička sekcija Udruženja likovnih umetnika primenjene umetnosti i dizajna Srbije ( ULUPUDS) i OTKS, uz pomoć profesora Momira Armuša. Izložba će biti otvorena u četvrtak 22. septembra u 18 časova u maloj galeriji OTKS, saznajemo od Bratislava Majkića, direktora OTKS. Svi zainteresovani imaće priliku da pogledaju ovu izložbu u narednih nedelju dana.


Stanovi za prodaju u Svajcarskoj - Svajcarska Online\nStanovi za prodaju u Švajcarskoj\nSTANOVI ZA PRODAJU U ŠVAJCARSKOJ - KUPUJETE ILI PRODAJETE KUĆU, STAN?\nStanovi za prodaju u Švajcarskoj su oblast vašeg interesovanja? Maštate kako bi bilo lepo da stvorite prijatan dom za svoju porodicu. Vaša porodica sigurno zaslužuje da bude zbrinuta i da uživa u udobnosti toplog doma.\nPočeli ste da pretražujete oglase za kuće i/ili stanove i niste sigurni šta je to što je idealno rešenje za odabir. Stanovi za prodaju u Švajcarskoj su raznovrsni i potreban vam je neko sa iskustvom ko će vam pomoći u odabiru.\nStanovi za prodaju u Švajcarskoj za bolju budućnost


Direktorij preduzeća u BiH koje vode OCD | CPCD\nUkoliko ste organizacija koja je registrovala preduzeće, onda je ovaj upitnik namijenjen vama!\nCentar za promociju civilnog društva je, u sklopu aktivnosti Smart Start projekta, pokrenuo direktorije za organizacije civilnog društva i to u tri kategorije.\nDirektorij OCD sa preduzećima je namijenjen organizacijama koje su registrovale preduzeća (doo ili zadruge) i na osnovu njih ostvaruju profit. Cilj ovog direktorija je promocija održivog modela rada za organizacije civilnog društva u BiH. Direktorij će biti dostupan svim zainteresovanim stranama na www.civilnodrustvo.ba.


Pivo iz Apatina za Kubu i Australiju\nAPATIN - „Apatinska pivara“, članica „InBev grupe“ sa sedištem u belgijskom gradu Luvenu, počela je da izvozi „jelen pivo“ na Kubu. Prve količine od 100.000 litara su isporučene u limenkama od 0,33 litra. „Jelenko“ je stigao na Kubu zahvaljujući rezultatima analize kubanske pivare „Bukanero“, takođe članice „InBev grupe“, zaključkom da baš ovo pivo odgovara navikama i ukusu Kubanaca.\n- Veoma smo zadovoljni odlukom menadžmenta kubanske pivare što se opredelila za „jelen pivo“ koje je naš najsnažniji brend u centralnoj i istočnoj Evropi i na Balkanu. Očekujemo da na Kubi posle kubanskog pivskog lidera „kristal“ naše pivo bude najpopularnije među Kubancima - istakao je Slobodan Srećković, brend menadžer „Apatinske pivare“.\n„Jelen“ se može pronaći i u Australiji. Tamo su količine minimalne, a pivo u limenkama uglavnom konzumiraju ljudi iz dijaspore.\n„Apatinska pivara“ izvozi proizvode i u zemlje bivše Jugoslavije sa posebnim fokusom na Republiku Srpsku u BiH i Crnu Goru, a u planu je i osvajanje novih tržišta. Prošle godine ukupno je prodato 3,5 miliona hektolitara piva, od kojih je 2,9 distribuirano na tržište Srbije, a 600.000 je izvezeno.\nSvako drugo popijeno pivo u Srbiji proizvedeno je u „Apatinskoj pivari“. To se odrazilo i na finansijske rezultate u centralnoj i istočnoj Evropi gde je zabeležen porast prihoda od 22,6 odsto. U prošloj godini rekordna prodaja „jelen piva“ dostigla je 2,8 miliona hektolitara uz porast izvoza za 28 odsto. Do kraja 2008. godine plan je da se ostvari proizvodnja od 3,7 miliona hektolitara piva i poveća prodaja za šest odsto.\n- Ovakvi rezultati su proistekli iz stalnog investiranja u modernizaciju proizvodnih pogona, ulaganju u kvalitet, kao i kontinuiranog rada na unapređenju i razvoju brendova piva - izjavila je Radmila Paskaš, menadžer kvaliteta u „Apatinskoj pivari“.\nGrađani Rume imali su priliku da do 12. septembra pošalju svoje predloge lokalnoj samoupravi i na taj način doprinesu kreiranju opštinskog budžeta za narednu godinu.\nŠarićeva vila u Novom Sadu predata školi „Milan Petrović“\nVila narko-bosa Darka Šarića u Ulici Ladislava Demenšara 6 u Sremskoj Kamenici predata je danas na korišćenje Školi za osnovno i srednje obrazovanje „Milan Petrović“.\nMihajlović i Mirović: U infrastrukturne projekte u Vojvodini ulažemo 2,6 milijardi evra


Vebinar o zaštiti intelektualnog vlasništva - Glas Srpske\nD. B. 24.09.2020 07:27\nBANjALUKA - Centar za preduzetništvo i transfer tehnologija Univerziteta u Banjaluci realizuje projekat “Edukativni moduli o zaštiti intelektualnog vlasništva” koji će zbog pandemije virusa korona biti realizovan putem vebinara sutra sa početkom u devet časova.\nPrimarni cilj projekta, koji se realizuje uz podršku Ministarstva za naučnotehnološki razvoj, visoko obrazovanje i informaciono društvo RS, je organizovanje pet edukacijskih modula o aspektima zaštite intelektualnog vlasništva. Ciljne grupe su nastavnici, saradnici istraživači, kao i studenti banjalučkog Univerziteta, a zainteresovani se mogu prijaviti putem linka dostupnog na veb stranici Univerziteta u Banjaluc www.unibl.org .\nKoordinator projekta Predrag Govedarica zahvalio je ministru za naučnotehnološki razvoj, visoko obrazovanje i informaciono društvo Srđanu Rajčeviću na podršci, bez koje projekat ne bi mogao bili realizovan. Govedarica je pozvao sve zaposlene i studente da učestvuju u realizaciji ovog korisnog projekta da bi se upoznali sa značajem i aspektima zaštite intelektualnog vlasništva.


Islam će propasti za 10 godina\nod Makabi taj 2013-12-01, 01:08\nRe: Islam će propasti za 10 godina\nod SION taj 2013-12-23, 22:58\nAngola zabranila islam i ruši džamije?\nPojedini svetski mediji javili su da je Angola postala prva zemlja u svetu koja želi da zabrani islam i muslimane.\nPrvi korak vlasti u zabrani je uništavanje svih džamija u zemlji, što je navodno navela ministarka kulture te zemlje, Roza Kruze de Silva.\n"Proces legalizacije islama nije odobren od strane Ministarstva pravde i ljudskih prava, sve džamije će biti zatvorene do daljnjeg", kazala je Kruz de Silva. Ona je navodno rekla da će Vlada Angole takođe biti u obavezi da "ažurira nacionalni kontekst" kao način borbe protiv uspona nove verske kongregacije koja je u suprotnosti sa "navikama i običajima u Angoli", dodala je.\nS druge strane, neimenovani izvori iz ambasade Angole u Vašingtonu istakli su da nisu obavešteni da je došlo do zabrane islama u ovoj afričkoj zemlji, zbog čega se dovodi u pitanje tačnost čitave infromacije.\nPrema "CIA Factbook", 47% stanovništva te zemlje praktikuje autohtona verovanja, 38 % rimokatolička, a 15 % protestantska.


07-11-2018 admin Arhiva\nUsvojen Izveštaj o sprovođenju Programa reforme upravljanja javnim finansijama 2016-2020\nVlada Republike Srbije usvojila je Izveštaj o sprovođenju Programa reforme upravljanja javnim finansijama 2016-2020 za period od decembra 2015. do decembra 2017. godine.\nDa bi reforme bile još efikasnije, u skladu sa Zakonom o planskom sistemu, u izradi je revizija Programa i pratećeg akcionog plana, u kom učestvuje i civilni sektor.\nOsnovni cilj Programa reforme upravljanja javnim finansijama je unapređenje procesa pripreme i izvršenja budžeta, uz smanjenje nivoa javnog duga, kao i jačanje finansijskog upravljanja i kontrole i unapređenje procesa revizorske kontrole.\nProgram prati budžetski ciklus u celini, sa ciljem da doprinese boljem povezivanju izvršenja budžeta sa različitim politikama Vlade, time doprinoseći povećanju transparentnosti.\nUpravljanje javnim finansijama je od suštinskog značaja za proces evropskih integracija i povezan je sa nekoliko pregovaračkih poglavlja, od kojih je većina otvorena (poglavlje 5 – Javne nabavke, 29 – Carinska unija i 32 – Finansijski nadzor).\nU periodu od decembra 2015. godine, kada je počeo da se primenjuje Program reforme upravljanja javnim finansijama, do decembra 2017. godine, najznačajniji napredak ostvaren je unapređenjem kredibiliteta makroekonomskih prognoza, u sprovođenju višegodišnjeg programskog budžetiranja na svim nivoima vlasti, poboljšanjem strateškog i zakonodavnog okvira za sprovođenje finansijske kontrole u javnom sektoru, kao i poboljšanjem propisa i procedura za javne nabavke.\nOstvaren je značajan napredak u postizanju rezultata predviđenih Programom, u pomenutom periodu od 2015. do 2017. godine, što potvrđuju i statistički podaci koji pokazuju da je oko 50% planiranih reformskih aktivnosti u potpunosti sprovedeno.


Predsednik privremenih prištinskih institucija i premijer Albanije Hašim Tači i Edi Rama intenzivno rade na formiranju nove kosovske vlade bez vanrednih parlamentarnih izbora, piše prištinska "Gazeta Blic".\nPozivajući se na izvore bliske kosovskom predsedniku, list piše da osim što su u stalnoj komunikaciji, Tači i Rama su se navodno tajno više puta tim povodom sastali u Tirani. Tim sastancima su prisustvovali i neki Tačijvi saradnici, ali se njihova imena ne navode.\nIstiče se, naime, da je albanski premijer Rama u misiji da pomogne Tačiju u formiranju nove vlade bez izbora i da je, kako se navodi, čak u pregovorima sa predstavnicima nekih političkih subjekata na Kosovu sa namerom da ih nagovori da pristanu na taj scenario.\nPrema istom izvoru, u narednim danima se očekuje intenziviranje napora (Tačija i Rame) na postizanju ovog cilja, kako bi sve bilo gotovo pre 22. avgusta, za kada je zakazana sednica parlamenta o raspuštanju skupštine.\n"Gazeta Blic" piše da je u Tačijevom kabinetu tražio potvrdu ove informacije, ali odgovor nije dobio.\nInače, sve stranke i vlasti i opozicije na Kosovu, uključujući i Demokratsku partiju Kosova (DPK) koju je Kadri Veselji nasledio od Tačija, izjasnile su se da su izbori jedini način za prevazilaženje situacije nastale pošto je Ramuš Haradinaj podneo ostavku na premijersku funkciju.


O nama - FakeNews Tragač\nFakeNews tragač namenjen je borbi protiv dezinformacija u medijima koji sadržaje objavljuju na srpskom jeziku.\nNa sajtu ćete naći analize dezinformacija objavljenih u domaćim medijima, ali i stranim, u slučaju kada tema ime veze sa Srbijom. Onlajn kurs Dekonstruišite sami poslužiće vam kao vodič koji nudi alate za detaljnu dekonstrukciju vesti koje vam se učine kao potencijalna dezinformacija.\nKada uočite sumnjivu vest, možete je prijaviti putem formulara na stranici Prijavi lažnu vest! Mi ćemo je proveriti i ako ustanovimo da jeste lažna objavićemo analizu u razumnom roku, a u suprotnom ćemo o svojim nalazima pisati na stranici Međutim.\nFakeNews Tragač rezultat je projekta Debunking Disinformation koji je realizovala Novosadska novinarska škola u saradnji sa organizacijom za razvoj medija Transitions online iz Praga.\nNovosadska novinarska škola (NNŠ) je organizacija civilnog društva koja se bavi razvojem i profesionalizacijom medijske sfere u Srbiji i regionu. Postoji od 1996. godine, a kao nevladina organizacija deluje od 1998. godine.\nRad FakeNews Tragača funkcioniše prema sledećoj metodologiji:\nFakeNews Tragač analizira sadržaje tradicionalnih i novih medija, prema sledećem modelu:\n1) Redakcija svakodnevno sprovodi monitoring dnevne štampe, kao i monitoring deset najpopularnijih informativnih portala registrovanih u Srbiji (prema podacima servisa Gemius i Alexa).\n2) Analiza tekstova iz nedeljnika i mesečnika, televizijskih i radijskih sadržaja, onlajn i štampanih oglasa, kao i sadržaja sa društvenih mreža sprovodi se na zahtev čitalaca, putem formulara „Prijavi lažnu vest“ ili tagovanjem naloga Tragača na društvenim mrežama.\nFakeNews Tragač ne može prihvatiti analizu sledećih sadržaja:\nVesti čiju je istinitost nemoguće utvrditi (poput slučajeva kada se medij oslanja na anonimne izvore).\nVesti i informacije sa zatvorenih Fejsbuk grupa kojima je nemoguće slobodno pristupiti.\nVesti s klikbejt naslovima gde je osnovni tekst vesti u skladu sa profesionalnim standardima.\nTelevizijske i radijske vesti čiji je snimak nedostupan onlajn.\nVesti u kojima izvor manipulacije / dezinformacije nije medij sam po sebi, već političar koji je citiran u tekstu. Proverom verodostojnosti izjava političara bave se naše kolege sa Istinomera.\nČitaoci mogu da prijave redakciji sadržaje u čiju verodostojnost sumnjaju. To mogu učiniti putem prijavnog formulara ili tagovanjem naloga FakeNews Tragača na Fejsbuku (FNTragac), Tviteru (FNTragac), Instagramu (fn_tragac), Tiktoku (fntragac) ili u komentarima ispod spornog sadržaja. Čitaoci nam se takođe mogu obratiti putem mejla ili poruka na društvenim mrežama. Redakcija će nastojati da u razumnom roku proveri prijavljeni sadržaj i da čitaoce obavesti o rezultatima analize.\nUkoliko je vest manipulativna / lažna, ili sadrži manipulativne / lažne elemente, objavićemo je u formi standardne analize ili u rubrici Ukratko. U rubrici Ukratko objavljuju se kratka obaveštenja o detektovanim dezinformacijama u slučajevima kada redakcija proceni da puna analiza nije neophodna. To su sledeći slučajevi:\nMedij je načinio manju grešku.\nMedij je ponovo preneo dezinformaciju koju je FakeNews Tragač već analizirao.\nMedij je preneo dezinformaciju koju su već analizirali drugi portali za utvrđivanje činjenica iz regiona i sveta.\nUkoliko se ispostavi da je prijavljeni sadržaj ipak tačan, beleška o tome biće objavljena u rubrici Međutim. Na tom mestu objavljuju se i beleške o slučajevima koje redakcija nije uspela da razreši, kako zbog prirode sadržaja (nejasne formulacije, zaključci bazirani na dojavama anonimnih izvora) tako i zbog nedostatka relevantnih izvora ili kontradiktornih izjava / svedočenja ključnih aktera.\nRedakcija FakeNews Tragača se u procesu provere podataka služi različitim metodama:\nDesk analiza (pretraživanje, prevođenje, utvrđivanje plagijata)\nFoto i video forenzika\nRazgovor sa ključnim akterima, institucijama i ekspertima\nFakeNews Tragač se u svom radu služi sledećim alatima:\nAnaliza teksta: Google, Google Translate, Twitter Advanced Search, Pipl, QueText, DiffChecker, Whois\nAnaliza mapa: Google maps, Google Earth, FlightRadar, Marine Traffic\nAnaliza vizuelnih sadržaja: Google Images, Bing Images, Yandex Images, TinEye, Forensically, InVid, Ghiro\nPre nego što novinar FakeNews Tragača započne analizu, čuva analiziranu verziju onlajn sadržaja na servisu WayBack Machine, a sadržaj iz štampanih medija na internom serveru redakcije. U tekstu analize navode se svi mediji za koje je pretragom moguće utvrditi da su preneli netačan sadržaj, i to sistemom tagovanja koji omogućava (1) pregled arhive netačnih sadržaja po medijima (2) organizovanje rang-liste najčešćih izvora netačnih sadržaja. Kada u tekstovima referišemo na onlajn medije koji su objavili ili preneli određeni netačni sadržaj, ne linkujemo neposredno sadržaj, već njegovu analiziranu verziju sačuvanu na servisu WayBack Machine.\nFakeNews Tragač nastoji da objavljuje koncizne analize, koje sadrže sve relevantne informacije i nalaze u vezi sa određenim netačnim sadržajem, ali bez preširokog navođena pozadinskih informacija koje bi opteretile osnovni tekst. Širim kontekstom dezinformisanja bavimo se u posebnim rubrikama, kao što su Blog i Studije. Standardne analize se objavljuju u pet tematskih rubrika: Politika, Ekonomija, Društvo i kultura, Kvazinauka i Svet. Složenije, sistematske analize, bazirane na većem korpusu manipulacija, objavljuju se u rubrici „Tragač u akciji“. Uz prethodno navedene tehnike, rad u ovoj rubrici povremeno zahteva naučni metod, uglavnom kvantitativno-kvalitativnu analizu medijskog diskursa.\nSadržaji na sajtu praćeni su autorskim ilustracijama ili ilustracijama kupljenim na servisima za fotografije. Autorska prava se strogo poštuju, a ilustrativne foto-montaže su uvek jasno naznačene.\nKao portal koji je posvećen razotkrivanju netačnih sadržaja, FakeNews Tragač nastoji da svoje analize bazira na proverenim podacima, strogo prateći navedenu metodologiju. Nenamerne greške su, ipak, moguće, a redakcija ih ispravlja ukoliko ih sama uoči ili ukoliko nam na greške ukažu čitaoci ili akteri pomenuti u analizama. Ukoliko ste uočili grešku u našim sadržajima, možete je prijaviti uredniku ili zameniku urednika portala. Ukoliko utvrdimo da je primedba osnovana, ispravićemo grešku i na kraju teksta objaviti belešku koja sadrži datum i prirodu ispravke. Ukoliko je greška isključivo pravopisne / gramatičke prirode, bez objektivne mogućnosti da je takva greška nekog dovela u zabludu, ispravka će biti uneta bez posebne napomene.\nUkoliko nakon objavljivanja analize dođemo do novih saznanja / dodatnih izjava, ili ukoliko se okolnosti promene u meri koja značajno utiče na tumačenje analiziranog sadržaja, takođe ćemo na kraju teksta objaviti belešku s datumom i novim informacijama.\nFakeNews Tragač je nestranački orijentisan i niko od novinara, urednika i konsultanata nije član političke stranke.\nPri izboru medija i tema FakeNews Tragač se vodi kriterijumom nepristrasnosti, te s jednakom pažnjom analizira sve sadržaje, bez obzira na uređivačku politiku, oblik vlasništva i druga svojstva medija.\nDonatori nemaju uticaja na sadržaje koje objavljuje FakeNews Tragač.\nMedijska i naučna pismenost\n„FakeNews Tragač“ nastoji da promoviše medijsku i naučnu pismenost, što čini putem svoje blog-sekcije, gde se objavljuju prikazi savremene popularne i stručne literature u vezi sa dezinformacijama, ilustrovane lekcije statističke pismenosti, kao i serijali tekstova o fenomenima kao što je Qanon. Poseban odeljak na sajtu posvećen je edukativnim materijalima, putem kojih publika FakeNews Tragača, bilo da je reč o novinarima, studentima novinarstva ili laicima, može da se informiše o osnovama utvrđivanja činjenica.\nU saradnji sa čitaocima, FakeNews Tragač kreirao je i Registar sajtova koji se bave manipulativnim oglašavanjem. Javnost je ovim putem upozorena na više od stotinu ovakvih sajtova, koji uglavnom sadrže manipulacije u vezi sa oglašavanjem medicinskih proizvoda, manipulacije u vezi sa platformama za investiranje i manipulativne nagradne igre i usluge.\nFakeNews Tragač član je Saveta za štampu.\nPokretanje projekta FakeNews Tragač podržalo je Ministarstvo spoljnih poslova Češke Republike u okviru programa Transformation Cooperation (2017). Portal ima podršku Nacionalnog fonda za demokratiju (NED) (2019-2023) i Evropske zadužbine za demokratiju (EED) (2021-2022). Rad FakeNews Tragača podržava i Švedska u okviru programa Beogradske otvorene škole „Mladi i mediji za demokratski razvoj“.\nFakeNews Tragač koristi kolačiće, a detaljne informacije u vezi sa politikom privatnosti možete pronaći ovde.\n„Objektivno“ o trgovini organima dece: zamućeni snimak i insinuacije kao dokazni materijal


Akcija Nurdora “Zagrli snažno” u subotu i u Lazarevcu - GEM info1\nAkcija Nurdora “Zagrli snažno” u subotu i u Lazarevcu\nPod sloganom “Zagrli snažno” NURDOR će i ove godine povodom 15. februara Svetskog dana dece obolele od raka organizovati humanitarne skupove u više od 50 gradova širom Srbije. Aktivsiti NURDOR-a u Lazarevcu skup će organizovali u prostoru STOP SHOP-a a program počinje u subotu u 12 časova.\nU programu će učesvovati mađioničar Bojan Bogdanović, Plesni studio “Kolus” i svi koji tog dana budu došli u Stop Šop. U 13 časova simboličnim puštanjem helijumskog balona u obliku srca, okupljeni će poslati znak podrške za svu decu koja se leče od raka ali i u znak sećanja na mališane koji nisu uspeli da se izbore, rekao je za RTV GEM Igor Belaćević, predstavnik Nurdor-a u Lazarevcu.\n“Mnogo je važno da zagrliš snažno” poruka je Nacionalnog udruženja dece obolele od raka povodom obeležavanja 15. februara, dana kada se svake godine okupljanjem pruža podrška deci oboleloj od malignih bolesti. Ove godine, kao i prethodnih, akcija podrške u Lazarevcu biće organizovana u prostoru ritejl parka Stop Šop od 12 do 14 časova.\n“Usled nestašice helijuma koji je neophodan u medicinske svrhe, ove kao i prošle godine nećemo puštati zelene balone podrške. Tačno u 13 časova simbolično će biti poslato jedno srce i svi okupljeni na taj način poslaće podršku za sve mališane koji se leče od raka”, kaže Igor Belaćević iz Nurdor-a.\nOsim podrške mališanima koji se leče od raka, prikupljaće se i donacije a donatorska kutija, kao i sav promotivni materijal biće postavljeni na štandu Nurdor-a. Takođe, tog dana u lazarevačkim kafićima svi koji žele da pomognu moći će da popiju kafu i plate je slanjem sms poruke na broj 1150.\nNURDOR godinama obeležava Svetski dan dece obolele od raka u mnogim srpskim gradovima, a ističu da uz pomoć prijatelja i donatora unapređuju sektor pedijatrijske onkologije u Srbiji. U njihovoj prošlogodišnjoj akciji “Pruži korak” učestvovalo je više od 560.000 ljudi i 60 donatora i tako je obezbeđeno pola miliona evra za Roditeljsku kuću.


Anđela Dinić prva u konkurenciji omladinki, Hana Dimanić druga među pionirkama - Vlasotince InfoDesk\nAnđela Dinić prva u konkurenciji omladinki, Hana Dimanić druga među pionirkama\nU Paraćinu, od 12. do 15. februara održan je 24. Kadetski festival Šahovskog saveza centralne Srbije. Na takmičenju su učestvovali i članovi Šahovskog kluba „Vlasotince“, i postigli veoma dobre rezultate.\nAnđela Dinić, osvojila je prvo mesto u kategoriji omladiniki od 16 do 20 godina, samim tim bila je najbolja u dve kategorije do 18 i do 20 godina. Anđela je svom gradu i klubu sa ovog takmičenja donela dve medalje i dva pehara i postala omladinska prvakinja. Prvo mesto na takmičenju omogućilo je Anđeli direktan plasman na Kadetsko prvenstvo Srbije. NJena klupska drugarica Hana Dimanić, u kategoriji do 10 godina, osvojila drugo mesto.\n-U konkurenciji devet devojaka, Anđela Dinić je bila najbolja, u sedam odigranih partija osvojila je šest poena i zasluženo osvojila pehar i medalju i postala najbolja omladinka. Pošto je i u svojoj grupi do 18 godina, osvojila pehar i medalju, sa ovog festivala donosi dve zlatne medalje i dva pehara. Veoma je bitno i to da je Anđela osvojila turnir bez izgubljene partije. Hana Dimanić je takođe postigla veliki uspeh, jer je osvojila, drugo mesto i srebrnu medalju u kategoriji devojčica do 10 godina. Hana je osvojila 4,5 poena u grupi od sedam devojčica – istakao je Slobodan Rakić, predsednik ŠK „Vlasotince“.\nU muškoj konkurenciji takmičili su se braća Mihailo i Nikola Momčilović. Mihailo je u konkurenciji omladinaca od 16 do 20 godina, u kategoriji do 20 godina, osvojio 7. mesto i četvrto mesto u konkurenciji do 16 godina. Po prvi put se takmičio i njegov mlađi brat Nikola, u kategoriji do 8 godina, i zauzeo osmo mesto.\n-Po prvi put smo dobili i dvojicu sertifikovanih šahovskih sudija klupskog ranga, Dejana Dinića i Dalibora Momčilovića, tako da sada imamo kadar koji je nedostajao klubu. Oni su na četvorodnevnom seminaru bili uspešni i dobili sertifikate – dodao je Slobodan Rakić.\nKrajem aprila ŠK „Vlasotince“ očekuje republičko takmičenje.\nObjavljeno: 16.02.2022 | Autor: InfoDesk


Fudbaleri Bajerna iz Minhena Arjen Roben i Rafinja dogovorili su produženje ugovora do kraja naredne sezone, a u narednih nekoliko dana očekuje se ozvaničenje, piše na sajtu šampiona Nemačke.\nSportski direktor Bajerna nije krijo oduševljenje što će iskusan dvojac i naredne sezone da nosi dres bavarskog kluba i veruje da će imati veliku ulogu u ostvarenju budućih planova:\n- Drago mi je što mogu da saopštim da smo postigli dogovor o produžetku saradnje sa dvojicom veoma cenjenih igrača. Nadam se da će imati važnu ulogu i naredne sezone u našem klubu - izjavio Hasan Salihamidžić za klupski sajt.\nPodsetimo, Roben je u Bajern stigao iz Real Madrida 2009. godine i osvojio sedam titula prvaka Nemačke, a odlučujućim golom protiv Borusije Dormund u finalu Lige šampiona doneo je minhenskom klubu dugo očekivan trofej u ovom takmičenju.\nRafinja je u Bajernu od 2011. kada je došao iz Đenove i ima jednu titulu manje u Bundesligi od Robena.


Sokolac: Gradska razvojna agencija poklonila računare srednjoj školi i biblioteci - Glas Srpske\nSOKOLAC - Gradska razvojna agencija Istočno Sarajevo poklonila je danas dva računara Srednjoškolskom centru "Vasilije Ostroški" i jedan računar Narodnoj biblioteci na Sokocu, rekla je Srni direktor ove agencije Mladenka Pandurević.\nPandurevićeva je navela da su nakon zamjene svoje opreme početkom ove godine u Gradskoj razvojnoj agenciji odlučili da poklone dva računara, koji su potpuno u funkciji, sokolačkom srednjoškolskom centru i biblioteci u ovom mjestu jer su ove dvije ustanove iskazale potrebe za tom opremom.\nPrema njenim riječima, Razvoja agencija je imala u vidu da Srednjoškolski centar "Vasilije Ostroški" od prošle godine ima smjer informatičke gimnazije i da im je ova oprema neophodna za izvođenje redovne nastave.\n"S obzirom na to da grad Istočno Sarajevo snosi materijalne troškove srednjih škola na području grada, to je samo još jedan dokaz dobre saradnje Gradske uprave sa našim srednjoškolskim ustanovama", rekla je Pandurevićeva.\nDirektor sokolačkog Srednjoškolskog centra "Vasilije Ostroški" Miroslav Maksimović rekao je da su poklonjeni računari u veoma dobrom stanju i da će odmah biti stavljeni u funkciju u školskoj zbornici, a drugi u neki od kabineta u kojima su potrebni napredni programi za rad u ovoj ustanovi.\nDirektor Narodne biblioteke Sokolac Božica Janković zahvalila je Gradskoj razvojnoj agenciji, ističući da im računar znači mnogo, budući da im je nedostajao u čitaoničkom prostoru.\nOna je dodala da će ovaj računar poslužiti u najbolje svrhe korisnicima bibliotečkih usluga, maturantima i studentima kako bi u svako doba imali pristup internetu.


Radio TV Stara Pazova - Rekonstrukcija starih železničkih stanica i izgradnja novih na brzoj pruzi Beograd - Novi Sad\nRekonstrukcija starih železničkih stanica i izgradnja novih na brzoj pruzi Beograd - Novi Sad\nU okviru izgradnje pruge za velike brzine na deonici Beograd-Novi Sad, predviđena je i rekonstrukcija postojećih i izgradnja novih železničkih stanica na ovom delu nove međunarodne brze pruge Beograd-Budimpešta. na relaciji između Stare Pazove i Novog Sada biće sve železničke stanice rekonstruisane.\nNove stanične zgrade grade se u Sremskim Karlovcima i u Beškoj, gde su lokacije nešto izmeštene i uveliko se grade ti objekti. Sve druge stanice, počev od Stare Pazove, Inđije, Karlovačkih vinograda, Petrovaradina i Novog Sada će biti rekonstruisane i radovi su već uveliko u toku.\nOd Stare Pazove do Beograda takođe se sve stanice uređuju s tim što se rade dve nove stanične zgrade, u Zemunu i Batajnici. Svi stanični objekti bi trebalo da budu završeni u decembru kako bi mogli da dočekaju u februaru, martu 2022. godine putnike na vozovima koji će saobraćati velikom brzinom.\nSamo između Stare Pazove i Novog Sada će biti izgrađeno oko 60 novih objekata, podvožnjaka, nadvožnjaka, pothodnika, viadukta.


Nemački izvoz nastavio rast u septembru, ali jedan podatak zabrinjava - Naši u svetu\nObjavljeno 10/11/20 u 10:00\nNemački izvoz je nastavio rast u septembru, iako sporijim tempom nego prethodnih meseci, skočivši za 2,3 odsto u odnosu na avgust prema prilagođenim podacima, saopštio je statistički zavod Destatis. U odnosu na septembar 2019. godine, izvoz Nemačke je potonuo za 3,8 procenata, prenosi Dau Džons Njuzvajers.\nS druge strane, septembarski uvoz Nemačke je skliznuo za 0,1 odsto na mesečnom nivou, a u poređenju sa istim lanjskim mesecom je pao za 4,3 odsto, prema preliminarnim sezonski i kalendarski prilagođenim podacima Destatisa.\nIzvoz je u septembru zabeležio pad u odnosu na februar 2020, mesec pre uvođenja korona mera ograničenja, od 7,7 procenata, a uvoz od 5,7 odsto, pokazuju podaci zvanične statistike.\nTrgovinski suficit Nemačke iznosio je u septembru 20,8 milijardi evra, pri čemu je izvoz vredeo 109,8 milijardi evra, a uvoz 89 milijardi evra.\nPrema privremenim pokazateljima Bundesbanke, tekući račun platnog bilansa u septembru je pokazao suficit od 26,3 milijarde evra, računajući bilanse robne razmene, dodatnih trgovinskih proizvoda, usluga, primarni i sekundarni prihod, dodaje se u informaciji.\nSrbin koji je gradio Beč bio je proteran iz njega\nKako je terorista došao do centra Beča?!\nHmelj ponovo raste na srpskim njivama, biće dobrog piva\nDošao je kraj ekonomskog buma u Nemačkoj?


Jahjaga: Beograd nije učinio mnogo u implementaciji dogovora\nVesti Autor:Beta28. dec. 201409:12 > 09:13\nIzvor: Tanjug, AP/Visar Kryeziu\nPredsednica Kosova Atifete Jahjaga kaže da dijalog Prištine i Beograda, uz posredovanje EU, treba nastaviti, kako bi došlo do dalje normalizacije odnosa između Kosova i Srbije, ali i u celom regionu.\n„Nismo imali drugu alternativu osim procesa dijaloga, koji ne samo da je imao za cilj normalizaciju odnosa već i olakšanje života građana na celoj teritoriji Kosova. Uspeh ovog procesa ne treba meriti brojem postignutih sporazuma već implementacijom onog što je dogovoreno“, rekla je Jahjaga u inervjuu za RTK2.\nNastavak dijaloga Beograda i Prištine zakazan je za 9. januar u Briselu, gde će se visoka predstavnica Evropske unije za spoljnu politiku i bezbednost Federika Mogerini sastati sa premijerom Srbije Aleksandarom Vučić, ministrom spoljnih poslova Ivicom Dačićem, a sa Kosova premijerom Isom Mustafom i ministrom spoljnih poslova Hašimom Tačijem.\nJahjaga je ocenila da Beograd nije učinio mnogo na implementaciji postignutih dogovora i poručila da građani dve zemlje, sa ove i one strane granice, treba da budu most saradnje, a ne sredstvo za politička potkusurivanja.\n„Beograd treba da bude mnogo savesniji u sprovođenju svih sporazuma i obaveza, treba da prestane da podržava ilegalne i paralelne strukture na severu Kosova“, izjavila je Jahjaga i dodala su građani ne severu taoci takvih struktura, što ih sprečava da integrišu u institucionalni i društveni život.\nKosovska predsednica je izrazila nezadovoljstvo rezultatima u povratku raseljenih, kako onih unutar tako i van Kosova, navodeći da se povratak ne odvija se željenom brzinom.\nGovoreći o Specijalnom sudu za suđenje u predmetima ratnih zločina, za koje se sumnjiče pripadnici bivše OVK, Jahjaga je poručila da je Kosovo spremno da ispuni sve obaveze, kako prema građanima tako i prema međunarodnoj zajednici.\nAtifete JahjagaBriselBriselski sporazumdijalogKosovo


Kosjerić dobija novi most na Skrapežu – Radio Požega 94.7 FM\nKosjerić, 7. novembar 2019. – Kancelarija za upravljanje javnim ulaganjima je za izgradnju novog prelaza obezbedila 7,6 miliona dinara, pa više nema dileme oko sudbine mosta na Skrapežu, u centru Kosjerića piše “Blic”. .Izgrađen je između dva rata, povezivao je naselja sa leve i desne obale, te služio kao jedina veza između Valjeva i Užica, trasom preko Crnokose.\nZub vremena ga je ozbiljno načeo, a dokusuren je tokom poplava 2014. i 2015. godine, posle čega su stručnjaci procenili da je rekonstrukcija neizvodljiva. Novi most će biti širi, imaće dva kraka koji će povezivati ulice za saobraćaj, a planirane su pešačke i biciklističke staze. Iznad reke, takođe u sastavu mosta, biće uređen i parking, a kompletan posao bi trebalo da bude završen za šest meseci kazao je za “Blic” čelnik Kosjerića Žarko Đokić.


Srednja Evropa zavejana – Nadlanu.com\nSrednja Evropa zavejana\nVARŠAVA/PRAG, 11. januara 2010. (Beta) - Zavejana srednja Evropa već četvrti dan pokušava da se izbori sa obilnim snegom zbog koga pucaju krovovi, stoje vozovi i drumski saobraćaj se odvija teško, dok se Pražani po širem centru kreću na skijama.\nU Poljskoj je najgore stanje i u saobraćaju i u energetici na jugu zemlje, pre svega u Šleziji, gde je ovog vikenda bez struje ostalo preko 110.000 ljudi, saopštio je Centar za bezbednost poljske vlade. "Stanje se ipak popravlja i domaćinstva polako dobijaju struju", kazao je poljskoj agenciji elektronskih medija IAR Ježi Kristkjevič iz tog centra.\nMuku sa snegom muči i Varšava, a gradske vlasti izračunale su da je još pre ovog udara zima koštala već 3,6 miliona evra. "Ovaj poslednji vikend progutaće još nekoliko stotina hiljada evra iz gradskog budžeta", rekla je Ivona Fričinjska iz komunalnog preduzeća koje čisti grad.\nIste probleme, kašnjenje vozova, maksimalno otežan drumski saobraćaj, kvarove na energetskoj mreži i ledene noći u mraku, proživljavaju i susedi Česi. Glavni grad Češke, Prag, ima dodatnu muku, pošto po novom zakonu prvi put ove zime o čišćenju snega na trotoarima ne mora da brine vlasnik zgrade, već je to obaveza grada.\nNeočišćeni sneg nije tako kao ranijih godina samo na periferiji, već i u širem centru grada i mnogi Pražani otkrili su da se pešice po gradu najlakše kreće na skijama.


Rohani pozvao zapadne sile da napuste Persijski zaliv - BIGportal.ba\n22 Septembra, 2019 22 Septembra, 2019 033\nPredsjednik Irana Hasan Rohani pozvao je danas zapadne sile da bezbjednost Persijskog zaliva ostave regionalnim državama na čelu sa Teheranom.\nOn je najavio da će predstaviti regionalni mirovni plan na predstojećim sastancima na visokom nivou u Ujedinjenim nacijama, prenio je AP. Rohani je upozorio da neće dozvoliti da bilo ko naruši granice te zemlje, ali je dodao da je Teheran pružio ruku prijateljstva svim susjedima i da je čak spreman da im oprosti “prethodne grehe”.\n“Oni koji žele da povežu incidente u regionu sa Islamskom Republikom Iranom lažu, kao što su i njihove prethodne laži bile otkrivene”, rekao je predsjednik Irana. “Ako su istinoljubivi i zaista žele bezbjednost u regionu, ne smiju da šalju oružje, borbene avione, bombe i opasno oružje u region””, dodao je Rohani.\nOn je naveo da SAD i zapadne nacije treba da se distanciraju od regiona. Rohani je rekao da će se iranski plan fokusirati na pružanje bezbjednosti u Persijskom zalivu, Ormuškom moreuzu i Omanskom zalivu uz pomoć regionalnih zemalja. Američki predsjednik Donald Tramp odobrio je u petak razmještanje američkih snaga u Saudijskoj Arabiji i Ujedinjenim Arapskim Emiratima, poslije napada na saudijska naftna postrojenja, za koje krivi Iran. Teheran je negirao umešanost u napade, a odgovornost je preuzela pobunjenička grupa Huti u Jemenu.


Dvanaestogodišnjakinja koja je zatrudnela, prodata za 600 evra - SDCafe.rs\nHome\tInfoHronika\tDvanaestogodišnjakinja koja je zatrudnela, prodata za 600 evra\nRoditelji devojčice B. E. (12) iz Smedereva, koja je ostala u drugom stanju sa maloletnim K. E. (17) iz Starog Kostolca, prodali su mu je prošle godine za 600 evra. Za ovaj slučaj, o kome smo izveštavali, saznalo se zavaljujući lekarima, koji su ga prijavili policiji po službenoj dužnosti.\n– Deda je sa porodicom devojčice ugovorio sumu od 600 evra, ali je do sada isplatio samo polovinu – navodi naš izvor iz istrage. – Pošto je dugovao ostatak, on je mislio da su ga policiji prijavili roditelji devojčice, ali se ovde radi o prijavi lekara koji su ustanovili njenu trudnoću.\n– Deda maloletnog K. E. platio je za devojčicu 300 evra, a od ostatka ušteđevine kupio je unuku motornu testeru, kako bi zarađivao sečenjem drva za ogrev – objašnjava sagovornik „Novosti“. – Zbog nedostatka para kaže da nije još uvek isplatio drugu polovinu, niti je napravio svadbu za unuka, kao što je planirao.


Carinici otkrili štek sa neprijavljenim devizama, vozača greška skupo koštala (FOTO) - Infobrif\nObjavljeno 26.08.2019. u 19:27\nCarinici su 24. avgusta 2019. godine, na ulaznoj strani graničnog prelaza Horgoš, zaplenili 47.000 neprijavljenih evra sakrivenih u servisnoj knjižici koja je pronađena u prtljažniku jednog automobila.\nPrekršaj je otkriven kada je na red za kontrolu stigao „mercedes benc“ nemačkih registarskih oznaka kojim je iz Nemačke, gde živi, ka južnoj srpskoj pokrajini putovao 58-godišnji vozač albanske nacionalnosti u društvu dve godine mlađeg brata.\nUhapšena kriminalna grupa, organizovali ilegalan transport…\nUprava carina zaplenila zlatan nakit vredan oko tri miliona…\nIpak, pregled automobila je u potpunosti demantovao njihove reči, kada su carinici uočili torbicu za dokumentaciju vozila na neuobičajenom mestu – u gepeku, među prtljagom putnika, i među listovima servisne knjižice pronašli 50.000 evra.\nTo, međutim, nije bilo sve, jer je i u rancu, koji se takođe nalazio u prtljažniku, otkriveno još 10.000 evra upakovanih u pllastičnu fasciklu sa dokumentacijom vozača.\nNakon što su pronašli neprijavljeni novac u automobilu, carinici su pregledali i putnike, i tom prilikom u džepovima pantalona vozača pronašli 4.000 evra, dok je suvozač kod sebe imao 3.000.\nLančani sudar na Novom Beogradu, ima povređenih\nVatrena stihija zahvatila krov jednog od najstarijih manastira u Moskvi (VIDEO)\nUprava carina zaplenila zlatan nakit vredan oko tri miliona dinara


Pufnica :: Otvorena manifestacija 24 sata Elegancije u Crnoj Gori\nGlamurozna manifestacija „24 sata Elegencije“ počela sinoć svečanim koktelom na terasi impesivnog Bruno Lounge bara i restorana, koji se nalazi u luksuznom Hotelu Avala Resort & Villas, na samo nekoliko koraka od prelepog i užurbanog Starog grada. Uz klasične zvuke viliončela, stigla nam je budućnost kroz jedinstveno i nestvarno iskustvo koje nam je pružio neverovatni Samsung S9, najskuplji televizor na svetu sa ultra high definition ekranom – apsolutno tehnološko savršenstvo današnjice, koji je premijerno predstavljen u ovom delu regiona.\nOvaj neverovatni televizor, dobitnik je nagrade za najbolje inovacije i najbolji proizvod 2013. godine, a gosti su sa oduševljenjem mogli da se uvere zašto je to tako. Sjajna atmosferia prenela se na terasu Bruno bara,\ngde je uz fini koktel održana prezentacija poslednje kolekcije modela čuvene italijanske kuće stila Sciamat, sinonima elegancije o čijem kvalitetu svedoči savršenstvo koje prati svaku fazu izrade jedinstvenih, prefinjenih krojeva odela po meri, koja su stigla pred našu publiku direktno sa najveće manifestacije muške elegancije Pitti Uomo u Firenci.\nNaši gosti bili su Valentino i Nicola Ricci, koji su svoju viziju preneli publici, koja je oduševljeno pozdravila mlade modele u originalnim i prefinjenim odelima, pravim umetničkim delima.\nOvom prilikom su ekskluzivno su predstavljeni TAG Heuer satovi iz najnovije Masterpiece kolekcije, koja predstavlja savršenstvo umetnosti kreiranja satova, a dobitnik je prestižnih priznanja na ovogodišnjem sajmu u Ženevi.\nSa nama su bili i predstavnici Ducal-а, majstorа vrhunskih, ručno rađenih cipela, napravljenih sa izuzetnom pažnjom, poštujući tradiciju sedamdeset godina dugu. Ducal je pojam stila koji prevazilazi trendove, a odlikuju ga originalnost, vrhunski kvalitet i umetnička veština u stvaranju.\nSvi zajedno smo uživali i u promociji najprestižnijih brendova italijanskog nameštaja u selekciji kompanije Lusso, lidera u domenu sofisticiranih enterijera. Zvanice su mogle da vide komade samo vanserijskih kolekcija i ekskluzivne simbole po kojima se prepoznaju privilegovani ljudi sa posebnim osećajem za neobično, drugačije -- jednostavno, luksuz.\nSjajni specijaliteti italijanske kuhinje, Moët & Chandon šampanjac, prepleteni sa duhom budućnosti, I dahom prošlosti, uz eleganciju i luksuzne predmete, ostvarili su jedistveno, harmonično iskustvo veče za pamćenje.\nIzvor & Foto: SuperStar worldwide


Prilikom overe semestra je neophodno popuniti anketni upitnik za vrednovanje predmeta, pedagoškog rada nastavnika i saradnika, kao i anketni upitnik za procenu kvaliteta ustanove.\nAnketa je anonimna i nalazi se na sledećem linku:\nStudentska anketa – 2020/2021\nObaveštavaju se studenti druge i treće godine da su u obavezi da popune obrazac na sledećem linku:\nObrazac – Stručna praksa\nPrikupljanje podataka je važno zbog organizacije stručne prakse koja će biti realizovana u letnjem semestru, u periodu od 24.05 do 11.06.2021.godine.\nNapomena: Ko je popunio obrazac ranije – nije potrebno da to ponavlja.\nZbog nepovoljne epidemiološke situacije i opasnosti od širenja virusa COVID-19 odlažu se do daljeg sve konsultacije zakazane za narednu nedelju.\nIzveštaj o prijavljenim kandidatima na konkurs za izbor u zvanje saradnika van radnog odnosa – demonstratora za užu stručnu oblast Fiskalna ekonomija, za školsku 2020/2021. godinu možete pogledati OVDE (Objavljeno 13.10.2020. godine)\nIzvešta o prijavljenim kandidatima na konkurs za izbor u zvanje saradnika van radnog odnosa – demonstratora za užu stručnu oblast Računarstvo i informatika, za školsku 2020/2021. godinu možete pogledati OVDE (Objavljeno 13.10.2020. godine)\nIzvešta o prijavljenim kandidatima na konkurs za izbor u zvanje saradnika van radnog odnosa – demonstratora za užu stručnu oblast Finasije, za školsku 2020/2021. godinu možete pogledati OVDE (Objavljeno 13.10.2020. godine)\nInterni konkurs za izbor saradnika van radnog odnosa – demonstratora za školsku 2020/2021. godinu možete pogledati OVDE (Objavljeno 18.09.2020. u 14:52)\nŠifre za pristup kursevima u zimskom semestru školske 2020/2021 godine možete pogledati OVDE


Процесуирати и народбодавце злочина над Србима у Сарајеву - Јадовно 1941. - КУЛТУРА СЈЕЋАЊА\nProcesuirati i narodbodavce zločina nad Srbima u Sarajevu\nPredsjednik Boračke organizacije Republike Srpske Pantelija Ćurguz rekao je da očekuje da će u narednom periodu pred lice pravde biti izvedeni najviši politički i vojni zvničnici bivše Republike BiH koji su naređivali i učestvovali u izvršavanju ratnog zločina nad Srbima u logoru “Silos” u Tarčinu kod Sarajeva.\nKomentarišući činjenicu da je Tužilaštvo BiH podiglo optužnicu protiv osam lica koja se terete za udruženi zločinački poduhvat na području Sarajeva, Ćurguz je rekao Srni da to pokazuje da je Tužilaštvo BiH počelo sa drugačijim pristupom, ali još ne u punom kapacitetu, jer se stiče utisak da se traže neposredni izvršioci dok nalogodavci i dalje ostaju po strani.\nPredsjednik Saveza logoraša Srpske Branislav Dukić smatra da podizanje optužnice za “Silos” pokazuje da je savjest pojedinaca u Tužilaštvu BiH, ipak, proradila i da traže počinioce zločina nad Srbima.\n“Vjerujem da će ishod ovog slučaja pokazati karakter rata u BiH i da će pred lice pravde, osim neposrednih izvršilaca, biti izvedeni i nalogodavci ovog zločina nad Srbima”, rekao je Dukić Srni.\nTužilaštvo BiH podiglo je nedavno optužnicu protiv osam lica koje se terete da su počinile ratni zločin protiv civila u opštini Hadžići.\nMustafa Đelilović, Fadil Čović, Mirsad Šabić zvani Mirso, Nezir Kazić, Bećir Hujić zvani Beća, Halid Čović, Šerif Mešanović zvani Šera i Nermin Kalember zvani Buba su 22. novembra 2011. godine lišeni slobode zbog sumnje da su učestvovali u sistematskom udruženom zločinačkom poduhvatu i ratnim zločinima od maja 1992. do januara 1996. godine, na širem području grada Sarajeva, uključujući opštinu Hadžići.


Medjunarodni dan ljudskih prava posvećen djeci\nPovodom obilježavanja Međunarodnog dana ljudskih prava - 10. decembra, Nacionalna komisija za UNESCO, u saradnji sa Ministarstvom kulture i Ministarstvom prosvjete, UNICEF-om, Fondacijom Ana Lind, Resursnim centrom za djecu i mlade i Samoregulatornim savjetom za lokalnu štampu organizovala je u Ministarstvu kulture cjelodnevni program posvećen djeci.\nNa okruglom stolu na temu „Djeca i mediji" govorili su Zoran Bošković, direktor Javne ustanove Resursni centar za djecu i mlade „ Podgorica ", Željko Rutović, generalni direktor Direktorata za medije Ministarstva kulture, Amer Ramusović, predsjednik Samoregulatornog savjeta za lokalnu štampu, Gordana Borović, predstavnik Medijskog savjeta za samoregulaciju, Nevenka Stanković, zamjenica Zaštitnika ljudskih prava i sloboda i Mirko Jakovljević, diplomirani politikolog.\nNakon toga je uslijedilo predavanje Vuka Vukovića sa Fakulteta dramskih umjetnosti na Cetinju koji je govorio o medijskim i komunikacijskim pravima djece u eri novih tehnologija, osvrćući se na prednosti i mane korišćenja interneta i društvenih mreža.\nPredavanju su prisustvovala djeca iz osnovnih škola iz Budve, Bijelog Polja, Cetinja, Nikšića, Kotora, Podgorice, Pljevalja i Ulcinja. Na kreativnoj radionici koja je uslijedila nakon predavanja, djeca su izradila poruke i crteže uz poklon knjige koje će obogatiti biblioteku Osnovne škole ,,Boro Vukmirović'' na Rijeci Crnojevića.\nDjeci iz pomenutih osnovnih škola obratile su se Ana Zec, zamjenik šefa Misije UNICEF-a u Crnoj Gori i Marija Ražnatović, generalna sekretarka Nacionalne komisije za UNESCO, koje su se osvrnule na dječja prava i ukratko predstavile aktivnosti i programe koji su realizovane u prethodnom periodu.\nU završnom dijelu programa održan je koncert učenika muzičkih škola ,,Savo Popović'' sa Cetinja, Škola za osnovno muzičko obrazovanje iz Budve i Škola za osnovno muzičko obrazovanje iz Tivta.


ArcelorMittal - 1\n12. 09. 2019 07:29\n15. 07. 2019 07:29\nPRIJEDOR - Iako se bliži 1. septembar, kada bi trebalo da počne primjena novog plana rada, koji obuhvata otpuštanje 300 radnika kompanije "ArcelorMittal" Prijedor, niko u toj firmi još ne zna da li je na spisku onih koji bi mogli izgubiti posao.\n"ArcelorMittal" da odustane od najavljenog otpuštanja radnika\n11. 06. 2019 13:34\nBANJALUKA - Predstavnici Vlade Srpske izrazili su očekivanje da će kompanija "ArcelorMittal Prijedor" povući najavljenu odluku o otpuštanju radnika, koja je, kako je ocijenjeno, veoma štetna kako za grad Prijedor, tako i za RS u cjelini.\nPočeo sastanak o sudbini 300 radnika "ArcelorMittala"\n05. 06. 2019 15:25\nPRIJEDOR - Sastanak, gdje će biti razgovarano o novonastaloj situaciji, nakon što je "ArcelorMittal" Prijedor najavio otkaz za 300 radnika, počeo je u Prijedoru.\n09. 11. 2018 07:15\nBANJALUKA - Zenički "ArcelorMittal" i "Komerc-mali" iz Prnjavora mogli bi biti najveći gubitnici u najnovijem trgovinskom sporu koji se otvorio na Kosovu, s obzirom na to da su u pitanju dva najveća izvoznika iz Bosne i Hercegovine na to tržište.\n03. 07. 2017 08:00\nPRIJEDOR - Otkopanih 132 miliona tona rudne mase, proizvedeno i plasirano preko 20 miliona tona koncentrata željezne rude, zaposleno oko 850 radnika i investirano 98 miliona KM.\nTeško povrijeđena tri radnika 'ArcelorMittala"\n03. 04. 2017 17:20\nZENICA - Radnici M.A., M.A. i S.E. teško su povrijeđeni u nesreći koja se dogodila u zeničkoj kompaniji "ArcelorMittal".


Brnabić: Sramota organizovati proteste na Sretenje - Boom93\n„Ali opet, nije neuobičajeno za te političke opcije. Oni su – Đilas, Vuk Jeremić, Marinika Tepić, Boško Obradović, 15. godišnjicu pogroma nad Srbima na Kosovu i Metohiji iskoristili za protest ispred Predsedništva. Mi tada u stranim medijima nismo imali šansu da pričamo o pogromu zato što su svi pokrivali njihove proteste i pokušaj da se blokira predsednik, to je bila sramotna slika“, rekla je Brnabić u emisiji „Hit tvit“ na TV Pink.\nO kampovanju ispred Predsedništva kaže:\n„Vidim da su pod šatorima neko pečenje, žurka, to valjda više nije pokret Kreni Promeni već Kreni Okreni, vidim da se vrte jaganjci, prasići. Ali dobro, ako žele da iskoriste Sretenje, njima na čast, ja to nikada ne bih uradila jer za mene je taj državni praznik previše važan praznik. Ne bih na taj dan protestovala i izazivala bilo kakve podele, posebno kad ste u situaciji da imate broj telefona predsednika Vlade i predsednika Republike i da u svakom trenutku možete da dođete do nas da razgovaramo“.\nIstakla je i da ne očekuje da joj se ekološki aktivisti jave. „Mislim da je to politički performans čiji cilj nije da se dogovorimo i rešimo problem već je njihov cilj da i dalje guraju svoju političku agendu“, rekla je Brnabić.\nOznakeAna Brnabić Ekološki protest protest Srbija Sretenje\nJanković: Smirivanje korone za 10 dana\nMinistarstvo preporučuje građanima Srbije da razmotre napuštanje Ukrajine


BRISEL: Lajčak umjesto Filea? – Magazin Plus\nHome/BRISEL: Lajčak umjesto Filea?\nMiroslav Lajčak, bivši visoki predstavnik u BiH, ozbiljan je kandidat za poziciju komesara za proširenje u novom sastavu Evropske komisije (EK), na čije čelo bi u jednoj od varijanti mogla zasjesti Francuskinja Kristin Lagard, aktuelna šefica Međunarodnog monetarnog fonda (MMF), saznaju “Nezavisne” od diplomatskih izvora u Briselu.\nKako nam je potvrđeno od izvora, ova francuska političarka sa snažnom međunarodnom reputacijom za moguću kandidaturu imala bi podršku i njemačke kancelarke Angele Merkel, što bi moglo da bude od ključne važnosti.\nS druge strane, Nijemcu Martinu Šulcu, aktuelnom predsjedniku Evropskog parlamenta (EP), mogla bi da pripadne pozicija visokog predstavnika EU za vanjsku politiku i sigurnost, čime bi, ukoliko otpadne iz utrke za novog šefa EK, naslijedio britansku barunicu Ketrin Ešton.\nOvako bi, otprilike, mogao da izgleda raspored ključnih pozicija u novom sastavu Komisije, o čemu se ovih dana vode intenzivne konsultacije i lobiranja po hodnicima i uredima u sjedištu EU. Glavnu riječ, očekivano, imaju velike evropske sile, koje postavljaju uslove i kalkuliraju ključnim pozicijama.\nOno zbog čega je, pak, Brisel zabrinut, jeste da bi novi sastav EK mogao biti oformljen pod utiskom velikog političkog potresa što su ga izazvali izbori za Evropski parlament (EP) zbog nadolazeće snage evropske desnice i ekstremno radikalnih stranaka.\nČini se da bi zbog svega prva i najveća kolateralna žrtva mogao postati Žan-Klod Junker, nekadašnji premijer Luksemburga i kandidat pobjedničke Evropske narodne stranke (EPP), koji se već vidio na čelu nove EK. Prema našim briselskim izvorima, imenovanju ovog diplomate, koji slovi za starog evropskog birokratu, žestoko se protivi jedna od tri ključne članice EU – Velika Britanija.\n“Premijer Dejvid Kameron čak je zaprijetio momentalnim raspisivanjem referenduma o izlasku Britanije iz EU ako Junker bude imenovan. To je, opet, naljutilo Angelu Merkel, koja je ranije također bila protiv Junkera. Sad je sve otvoreno, postoji mogućnost da Junker ipak dobije mandat, jer se moraju uvažavati rezultati izbora, ali je veliko pitanje da li će proći i biti potvrđen”, kaže sagovornik “Nezavisnih” iz sjedišta EU.\nUpravo će na relaciji Njemačka – Velika Britanija – Francuska biti riješena nova kadrovska križaljka u sastavu Evropske komisije, koja bi, ako je vjerovati glasinama, zbog dužine cijelog postupka imenovanja mogla doživjeti sudbinu vlada Belgije i BiH.\n“Tačno je da postoje spekulacije da novi saziv EK neće uskoro biti imenovan. Prva sjednica novog sastava EP je 2. jula, ali pretpostavka je da će do imenovanja mandatara doći tek u septembru. Ali čak i dobijanje mandata ne znači da će taj kandidat na kraju biti i novi šef EK”, pojašnjava naš sagovornik iz Brisela.\nSve su to razlozi zbog kojih mnoge članice EU i političke grupacije u EP traže vrijeme za dodatne konsultacije. Ne treba, svakako, smetnuti s uma da će mnogo toga ovisiti i o stavu socijalista i demokrata, druge grupacije po snazi u EP, koja je svom kandidatu Martinu Šulcu namijenila jednu od ključnih pozicija u EK.\n“Ukoliko ne postane predsjednik EK, Šulc je u igri da zamijeni Ketrin Ešton, ili da dobije resor finansija. Sve, opet, zavisi i od toga koja će od tih pozicija biti njemački interes”, zaključuje naš sagovornik.\nBosnu i Hercegovinu najviše interesira pozicija komesara za proširenje, iako je već sada izvjesno da bi zbog poteškoća u izvršavanju ključnih reformi naša zemlja u predstojećem mandatu EK mogla dobiti tek kandidatski status.\nBiH je veliki korak ka EU napravila u vrijeme kada je resorom proširenja rukovodio Oli Ren (potpisivanje Sporazuma o stabilizaciji i pridruživanju, tačno prije šest godina).\nPosljednjih nekoliko godina aktuelni komesar Štefan File je pokušavao ubijediti bh. zvaničnike da postignu kompromis u nekim od ključnih reformi, a neispunjena presuda “Sejdić i Finci” ostala je da visi nad glavama političara u BiH.\nIgor Davidović, ambasador pri bh. misiji u Briselu, slaže se s procjenama da bi cijeli proces mogao potrajati, ali i da je važno kako će se završiti.\n“Za BiH bi bilo značajno da bude pronađena osoba koja još ima entuzijazam za proširenje, suprotstavljem takozvanom zamoru za proširenje. To je ključno pitanje za nas”, ističe Davidović, koji je na taj način indirektno ukazao da se na obzorju ukazuje diplomata vrlo dobro upoznat sa situacijom u BiH i odnosom snaga. A to je svakako Miroslav Lajčak.\nPrijetnje Le Penove\nMarin le Pen, koja je sa svojom ekstremno desnom Nacionalnom frontom pobijedila na evropskim izborima u Francuskoj, u novom sastavu EP-a biće snaga na koju će se morati računati. U prvim izjavama nakon izbora Le Penova već prijeti “uništavanjem Evropske unije”, ma šta to značilo. U konstelaciji takvih mogućih odnosa u institucijama i tijelima EU, teško je očekivati da BiH u narednom periodu bude u fokusu interesovanja Brisela. Stoga se smatra da će od iznimne važnosti biti da predstojeća vlast i izabrani zvaničnici u BiH što hitnije dogovore i provedu ranije preuzete obaveze i reforme i prebace lopticu odlučivanja na Brisel.


Magazin Fajnenšel tajmsa: Srbija munjevito ide napred – Opusti se\nU specijalnom dodatku pod naslovom “Srbija munjevito ide napred”, u FDi su, u tri tematska teksta i u intervjuu sa ministrom finansija Sinišom Malim, predstavili uspeh ekonomskih i fiskalnih reformi naše zemlje koje su, kako se konstatuje, od Srbije napravile “jednu od evropskih ekonomskih zvezda”.\n“Većina stranih investicija, oko 70 odsto, i dalje dolazi iz zemalja EU, naročito iz Nemačke, Italije, Holandije i Austrije, koje su uložile velika sredstva u srpsku proizvodnju, posebno u automobilske komponente”, navodi se u tekstu.\n“Srbija sprovela brojne strukturne reforme”\nList navodi, pozivajući se na razgovor u Narodnoj banci Srbije, da je “pored fiskalne konsolidacije i ublažavanja monetarne politike, Srbija sprovela brojne strukturne reforme, posebno u pogledu fleksibilnosti tržišta rada, reformi finansijskog sektora i smanjenja nekvalitetnih kredita, zatim u oblasti poreske politike, lakoće dobijanja građevinskih dozvola, itd.”.\nZemlja ima kreditni rejting BB+ sa pozitivnim izgledima, prema rejting agenciji “Standard & Poor’s”, a zabeležila je i impresivan napredak na Duing biznis listi Svetske banke skočivši sa 93. mesta 2013. godine na 44. poziciju 2019, među 190 zemalja, navodi FDi.\n“Na primer, neki su oslobođeni plaćanja poreza na dohodak u trajanju od 10 godina, mogu da uvoze opremu bez ikakvih carina ili drugih dažbina i mogu da uživaju u pogodnostima sporazuma o izbegavanju dvostrukog oporezivanja sa 59 država”, kaže Čadež za FDi.\n“Ljudski resursi jedna od prednosti Srbije”\n“To nam omogućava da imamo sve ove sporazume o slobodnoj trgovini sa različitim zemljama, kao što je Turska, da imamo preferencijalni status sa SAD, dobre ugovore i sporazume sa Kinom, Centralnoevropski sporazum o slobodnoj trgovini i sa Evroazijskom ekonomskom unijom, na primer”, objasnio je Mali.\nNavodeći da je Srbija krajem 2019. godine najavila novi investicioni program “Srbija 2025”, prema kojem će, pored budžetskih sredstava, u osnovnu infrastrukturu biti uloženo dodatnih 14 milijardi evra, ministar finansija je izrazio očekivanje da će to biti okosnica novog investicionog ciklusa i da će priliv privatnih investicija biti još veći.\nSrbija je upravo, kako se navodi, u ovom sektoru doživela do sada neviđen nivo stranih ulaganja 2019. godine, a američke kompanije su bile najaktivniji investitor u ovoj oblasti, piše FDi navodeći brojne kompanije iz SAD koje posluju u Srbiji u sektoru tehnologija, poput IBM, Šnajder elektrika, SKF-a, Adobea, Orakla, Gugla, HP-a…\nČizmne zbog kojih ćete poželeti da zima duže traje


Jovanović: Bojkot, zajednička kampanja od 1. oktobra - RTV Šabac\nJovanović: Bojkot, zajednička kampanja od 1. oktobra\n12. septembar 2019. 12:52\nIzlazak na ulice i svaka druga vrsta građanske neposlušnosti treba da posluži da se ne saglašavamo sa lažnim izborima, sa situacijom da se svakodnevno sa nacionalnih frekevencija sprovodi agresivna kampanja mržnje i da želimo promene koje će početi fer i poštenim izborima, predočio je Jovanović.\nJovanović je rekao da se aktivna kampanja bojkota mora raditi na terenu, svi funkcioneri svih stranaka SZS moraju se "rastrčati po Srbiji" i objašnjavati ljudima zašto su izbori lažni.\nNa pitanje da li na konačnu odluku o bojkotu može da utiče dolazak misije Organizacije za evropsku bezbednst i saradnju (OEBS), Jovanović je rekao da nema jer je OEBS tu da nadgleda izborne uslove, a ne da obezbedi fer i poštene izbore.\nGrađani protestuju od decembra i za devet meseci režim nije pokazao političku volju da omogući normalan politčki život i fer i poštene izbore, napomenuo je on.\nJovanović je naglasio da dolazak OEBS ne može promeniti suštinu, a to je da ne postoji volja za fer i poštenom utakmicom, gde svako može da predstavi svoj program, gde pobeđuje najbolji i gde je vlast smenjiva.\nČlanice Saveza za Srbiju i opozicione stranke i pokreti koji su bojkotovali izbore 21. juna dogovorili su nastavak zajedničkog opozicionog delovanja kroz...\nMlan Vasić odgovorio na prozivke naprednjaka\nNačelnik Gradske uprave grada Šapca Milan Vasić, odgovorio je na pitanja Narodnog poslanika u Skupštini Srbije Bobana Birmančevića, koji je na...\nVasić: Zašto tužilaštvo ćuti?\nČlan pravnog tima Nebojše Zelenovića - Milan Vasić, rekao je da je do sada podneto preko 40 krivičnih prijava zbog nepravilnosti prilikom izbornog...\nMijailović: Otkrivena mreža kupovine glasova\nU Specijalnoj emisiji RTV Šabac, šef pravnog tima Nebojše Zelenovića - Aleksandar Mijailović, istakao je da je podeto više krivičnih prijava protiv...